Source: https://www.zsdis.sk/Uvod/Spolocnost/Informacny-servis/Novinky
Timestamp: 2020-05-28 19:19:05+00:00

Document:
Novinky - Západoslovenská distribučná, a. s.
Koronavírus a služby distribútora elektriny
8. 4. 2020 ZSD zabezpečí plynulú distribúciu elektriny aj v čase prísnych veľkonočných opatrení
Spoločnosť Západoslovenská distribučná je pripravená na to, aby aj v čase mimoriadnych veľkonočných opatrení, zaistila udržateľný prevádzkový režim. Technickí pracovníci dostali od zamestnávateľa potvrdenie o tom, že práce vykonávajú v rámci celého distribučného územia spoločnosti a sú pripravení poskytnúť zákazníkom v tejto náročnej dobe istotu bezpečnej a neprerušovanej dodávky elektriny.
Rovnako je zabezpečené aj dispečerské riadenie, nakoľko dispečeri zodpovedajú za chod distribučnej sústavy, teda riadia jej prevádzku. Západoslovenská distribučná má štandardne dve riadiace centrá s nepretržitou prevádzkou, ktoré sa nachádzajú v Bratislave a Nitre, teraz k nim pribudlo tretie v Trnave. Pracovníci dispečingu sú izolovaní od ostatných pracovníkov, aby bola zabezpečená ich ochrana pred nákazou v maximálnej možnej miere. Pripravujú sa aj na situáciu, kedy by sa opatrenia ešte sprísnili, a boli by nútení zostávať na pracovisku nepretržite aj dlhšiu dobu.
Spoločnosť už niekoľko týždňov vykonáva výlučne práce, ktoré sú nevyhnutné na zabezpečenie nepretržitej dodávky elektrickej energie. Plánované odstávky, o ktorých boli občania vopred informovaní, sa až do odvolania rušia, s výnimkou prác na odstránenie havarijného stavu. Ak zákazník dostal informáciu o odstávke a chce si preveriť, či bude naozaj realizovaná, môže si aktuálny stav overiť 2-3 dni pred termínom avizovanej odstávky v tomto vyhľadávači. K tomuto opatreniu spoločnosť pristúpila preto, aby neobmedzovala ľudí, ktorí sú doma v dobrovoľnej alebo nedobrovoľnej karanténe, alebo pracujú z domu cez vzdialené prístupy. Zároveň je potrebné mať vytvorené kapacity na zabezpečenie plynulej dodávky elektrickej energie aj v prípade, že by sa situácia zhoršila.
V spoločnosti každodenne zasadá krízový štáb, ktorý podrobne monitoruje situáciu. Spolupracujeme s políciou na umožnení hladkej dopravy našich pracovníkov na miesta výkonu práce. „Naši kolegovia v teréne musia byť, podobne ako požiarnici či lekári, pripravení zasiahnuť za každých okolností. Aj napriek zložitej situácii v ktorej sa nachádzame, sa našim technikom darí zabezpečovať plynulú distribúciu elektrickej energie a prípadné poruchy sú odstraňované bez zdržania. Sme v súčasnosti pripravení na to, aby sme aj v prípade zhoršenia situácie a vyhlásenia krízového stavu, zaistili udržateľný prevádzkový režim a nepretržitú dodávku elektrickej energie. Pre prípad krízového vývoja sú pripravené redundantné pracoviská, záložné tímy a prostriedky, “ uviedol Tomáš Turek, predseda predstavenstva ZSD.
Pre informovanie verejnosti o prijatých opatreniach a aktuálnej situácii spustila spoločnosť Západoslovenská distribučná na svojom webe špeciálnu stránku.
30. 3. 2020 Podporíme iniciatívu #KtoPomozeSlovensku
Prostredníctvom Nadácie ZSE sa pripájame sa k celoslovenskému projektu, ktorého cieľom je pomôcť slovenským zdravotníckym zariadeniam zvládnuť boj s pandémiou.
Uplynulé dni pozorne sledujeme situáciu v našej krajine, ktorú ochromil šíriaci sa korona vírus spôsobujúci ochorenie COVID-19. Zmeny, ktoré zasiahli náš každodenný život ovplyvnili aj naše aktivity a obmedzili mnohé verejnoprospešné projekty, ktoré podporujeme.
Nadácia ZSE od svojho vzniku v roku 2014 dlhodobo podporuje množstvo aktivít s jedným spoločným menovateľom. Prostredníctvom iniciatívnych a inšpiratívnych ľudí prinášame reálnu zmenu v ich bezprostrednom okolí. Veríme, že drobné skutky jednotlivca môžu viesť k veľkým činom.
Vzájomná pomoc nás spája
Obdobie, ktorým prechádzame je toho dôkazom. Na Slovensku vzniklo za krátke obdobie veľký počet iniciatív s jediným cieľom, vzájomne si pomôcť. Ľudskosť a spolupatričnosť, pomoc blízkym aj druhým sa stali bežnou súčasťou našich dní.
Radi by sme aj teraz poskytli našu pomoc tam, kde vieme, že bude použitá adresne. Aj preto sme sa rozhodli podporiť sumou 20 000 € iniciatívu #KtoPomozeSlovensku. Sme presvedčení, že prehľadný systém financovania a zabezpečenia materiálnej pomoci pomôže zvládnuť aktuálnu pandémiu nemocniciam, domovom sociálnych služieb a ďalším zariadeniam poskytujúcim služby pre zraniteľné skupiny ľudí.
Vyzývame tiež našich sympatizantov, ktorí by mohli pomôcť, aby sa k nám pripojili: www.ktopomozeslovensku.sk.
Spoločnosť Západoslovenská distribučná je súčasťou skupiny ZSE.
30. 3. 2020 Krátkodobý výpadok elektrickej energie na Záhorí
Niekedy ani dobré počasie nemusí byť zárukou bezporuchového stavu. Západoslovenská distribučná musela v piatok 27. marca odstraňovať následky poruchy elektrického vedenia v oblasti Perneka. Výpadok spôsobil padnutý strom, ktorý poškodil elektrický stĺp a potrhal vedenie.
Bez elektrickej energie bolo na Záhorí približne 50 zákazníkov, prevažne v Perneku a okolí. Na konzolu vedenia padol strom a spôsobil výpadok elektriny na pár hodín v danej lokalite.
Dodávka elektriny bola obnovená v priebehu popoludňajších hodín. „Aj napriek zložitej situácii v ktorej sa nachádzame, sa našim technikom podarilo výpadok opraviť v náročnom teréne za krátky čas. Spadnutý strom spôsobil poškodenie elektrického stĺpa a pretrhnutie vedenia. Momentálne je už porucha odstránená a dodávka elektrickej energie je opäť obnovená,“ uviedol predseda predstavenstva Západoslovenskej distribučnej Tomáš Turek.
Nástrahy prírody sa elektrickej sieti nevyhýbajú ani počas pekných slnečných dní. Na padajúce stromy sme zväčša zvyknutí počas veternej víchrice alebo námrazy. Ako sme sa dnes mohli presvedčiť, príroda nás skúša stále, aj počas pandémie koronavírusu. O to dôležitejšie je, aby elektrická sieť bola zabezpečená a v prípade poruchy rýchlo sprevádzkovaná.
„Na situáciu, aká bola dnes v Perneku, a na mnohé ďalšie sme pripravení. Západoslovenská distribučná pristúpila k mnohým opatreniam práve preto, aby sme mohli takéto situácie zvládať rýchlo a efektívne. Zamestnanci našej spoločnosti sú pripravení zabezpečiť plynulú distribúciu elektrickej energie a zároveň poskytnúť našim zákazníkom v tejto náročnej dobe istotu bezpečnej a neprerušovanej dodávky elektriny “ dodal Tomáš Turek, predseda predstavenstva ZSD.
24. 3. 2020 Koronavírus: ZSD zriadila v rekordnom čase tretie dispečerské pracovisko
Poslaním spoločnosti Západoslovenská distribučná (ZSD) je spoľahlivá distribúcia elektriny. Aby sme túto hodnotu pre obyvateľov západného Slovenska ochránili aj v čase mimoriadnej situácie, sprevádzkovali sme v Trnave ďalší dispečing v priebehu rekordných troch dní.
Ku kritickej infraštruktúre Slovenska patrí aj energetika, vrátane jej dispečerského riadenia. Dispečeri zodpovedajú za chod distribučnej sústavy, teda riadia jej prevádzku.
ZSD má štandardne až dve takéto riadiace centrá s nepretržitou prevádzkou. Nachádzajú sa v Bratislave a Nitre. Teraz k nim pribudlo tretie v Trnave.
Myslíme na pohodlie vášho domova
Základné piliere spoľahlivej dodávky elektriny sú rozvodne, siete a riadiace pracoviská. „Spoločnosť Západoslovenská distribučná nenecháva nič na náhodu - riziká, spojené so šírením koronavírusu nás viedli k prijatiu prísnych bezpečnostných opatrení,“ hovorí Tomáš Turek, výkonný riaditeľ ZSD. „Takým je aj zriadenie tretieho dispečerského piliera v Trnave“.
Pracovníci distribúcie elektriny patria popri lekároch, hasičoch či polícii k tým zložkám, ktoré musia byť v pohotovosti za každých okolností. „Naša práca nie je vždy úplne viditeľná, ale pre chod spoločnosti a ekonomiky nevyhnutná. Naši kolegovia v teréne musia byť, podobne ako požiarnici či lekári, pripravení zasiahnuť za každých okolností. Oceňujem ich pracovné nasadenie a osobnú statočnosť a som presvedčený, že spoločne sa nám podarí garantovať pre celé západné Slovensko bezpečnú a spoľahlivú dodávku elektriny aj počas tejto ťažkej doby,“ poďakoval sa Tomáš Turek.
Pracovisko mimoriadneho riadiaceho centra VN/NN v Trnave
16. 3. 2020 Koronavírus: odpočet elektrickej energie v čase mimoriadnej situácie
7. 4. 2020: Správa bola aktualizovaná.
Odpočet elektrickej energie, ktorý štandardne realizujú odpočtári, prebieha v čase trvania mimoriadnej situácie v špeciálnom režime. Odpočtári robia odpočet stavu elektromera len na verejne dostupných miestach, kde neprídu do priameho kontaktu so zákazníkom. Ak zákazník nemá elektromer na verejne dostupnom mieste, je na jeho zvážení, či odpočtára pri dodržaní prísnych bezpečnostných opatrení na oboch stranách vpustí.
Zákazník môže odpočet nahlásiť aj e-mailom (odberatel@zsdis.sk) alebo chatom (www.zsdis.sk) tak, že zašle fotku elektromera s viditeľným čiarovým kódom a stavom na elektromere.
Odpočet môže zahlásiť aj na Zákazníckej linke (0850 333 999). Tu musí uviesť spolu s odpočtom stavu elektromera buď EIC kód odberného miesta (EIC kód je identifikačné číslo uvedené na Zmluve o pripojení, ktorú zákazník uzatvoril so spoločnosťou Západoslovenská distribučná a.s., nachádza sa tiež na vyúčtovacej faktúre za elektrinu), alebo presnú adresu odberného miesta. Zákaznícka linka 0850 333 999 je k dispozícii v pracovné dni od 7:00 do 19:00.
Na odberatel@zsdis.sk alebo Zákazníckej linke môže zákazník zistiť aj informáciu, v ktorej fakturačnej oblasti sa jeho odberné miesto nachádza, od čoho závisí aj termín, kedy sa u neho robí odpočet.
V prípade, ak má zákazník vygenerovaný identifikačný údaj „číslo obchodného partnera distribúcie“ a vie EIC svojho odberného miesta, odpočet elektromera môže nahlásiť aj cez Distribučný portál.
Čo ak sa rozhodnete nevpustiť odpočtára ani nenahlásite stav elektromera?
V prípade, že spoločnosť Západoslovenská distribučná, a.s., nebude mať k dispozícii pre potreby vyúčtovania váš aktuálny stav elektromera, periodická vyúčtovacia faktúra bude vystavená v zmysle platnej legislatívy na základe výpočtu pravdepodobnej spotreby podľa typového diagramu odberu a historickej spotreby.
Viac informácií o našich opatreniach v čase mimoriadnej situácie nájdete na tejto stránke.
16. 3. 2020 Koronavírus: odporúčania pre zákazníkov spoločnosti Západoslovenská distribučná
Spoločnosť Západoslovenská distribučná aktuálne vykonáva primárne práce, ktoré sú nevyhnutné na nepretržité zabezpečenie dodávky elektrickej energie. Ide predovšetkým o odstraňovanie vzniknutých porúch a zabezpečenie dispečingu.
Zamestnanci v teréne, ktorí prichádzajú do styku so zákazníkmi, sú vybavení respirátormi a sú poučení o prísnom dodržiavaní všeobecných pravidiel ochrany pred šírením nákazy. O dodržiavanie rovnakých pravidiel žiadame aj našich zákazníkov.
„Apelujeme na našich zákazníkov, aby obmedzili osobný kontakt so zamestnancami našej spoločnosti na nevyhnutné minimum. V prípade potreby osobného kontaktu ich žiadame, aby dodržiavali rovnaké pravidlá ochrany pred šírením nákazy, čiže približovanie sa k našim zamestnancom len na nevyhnutnú vzdialenosť, nepodávanie si rúk a používanie ochranných rúšok, resp. inej formy ochrany úst a nosa. Je to v ich vlastnom záujme, ale aj v záujme ochrany našich zamestnancov, ktorí sú nevyhnutní na zabezpečenie nepretržitej prevádzky, “ uviedol Tomáš Turek, predseda predstavenstva ZSD.
Zákazníci vybavia všetky potrebné záležitosti online na stránke www.zsdis.sk. Prostredníctvom tejto stránky môžu podať žiadosť o pripojenie odberného miesta, ktorá je následne štandardne spracovávaná a zákazník je o jednotlivých krokoch informovaný elektronicky. Na stránke tiež nájdu informácie o aktuálnych poruchách. Všetky plánované práce, súvisiace s prerušením dodávky elektriny pre zákazníkov, boli až do odvolania zastavené. Momentálne sa odstraňujú len vzniknuté poruchy.
V prípade potreby majú zákazníci k dispozícii Zákaznícku linku 0850 333 999 (pracovné dni od 7:00 do 19:00) a nonstop Poruchovú linku 0800 111 567. Vzhľadom na aktuálnu situáciu však prosíme zákazníkov o trpezlivosť, pretože môže prísť k predĺženiu času spojenia s operátorom.
13. 3. 2020 Opatrenia v súvislosti s koronavírusom
Spoločnosť Západoslovenská distribučná (ZSD) je v súčasnosti pripravená na to, aby v prípade zhoršenia situácie a vyhlásenia krízového stavu, zaistila udržateľný prevádzkový režim a nepretržitú dodávku elektrickej energie. Pre prípad krízového vývoja sú pripravené redundantné pracoviská, záložné tímy a prostriedky.
13. 3. 2020 - 19:00: Správa bola aktualizovaná.
Všetky plánované odstávky, o ktorých boli občania vopred informovaní, sa až do odvolania rušia. ZSD bude zabezpečovať len opravu porúch a výpadkov.
V spoločnosti už vyše dvoch týždňov pravidelne zasadá Centrálny krízový štáb, ktorý pripravuje a implementuje preventívne opatrenia s cieľom zamedziť prípadnému šíreniu vírusovej nákazy medzi zamestnancami spoločnosti. Spoločnosť pracuje v režime ALERT. To znamená, že všetky prevádzkové činnosti vykonáva ako v normálnom režime, ale všetci zamestnanci, ktorým to náplň práce dovoľuje, pracujú z domu. Títo zamestnanci však pracujú vo zvýšenom bezpečnostnom režime – sú zakázané všetky zahraničné pracovné cesty, minimalizuje sa stretávanie, zamestnancom je meraná pred vstupom do budovy teplota a sú vybavení dezinfekčnými gélmi. Dodržiavajú sa všeobecné pravidlá, ako nepodávanie si rúk a približovania sa k ostatným osobám len na nevyhnutnú vzdialenosť.
„V špeciálnom režime pracuje dispečing, ktorý je nevyhnutný na zabezpečenie nepretržitej prevádzky. Máme vytvorené redundantné pracoviská, pracovníci dispečingu sú izolovaní od ostatných pracovníkov, aby sme zabezpečili ich ochranu pred nákazou v maximálnej možnej miere. Rovnako terénni pracovníci sa nestretávajú skupinovo,“ uviedol Tomáš Turek, predseda predstavenstva ZSD.
Regionálne správy majú zrušené stránkové dni do odvolania
V súvislosti s opatreniami proti šíreniu koronavírusu, pristúpila spoločnosť aj k zrušeniu stránkových dní na regionálnych správach v mestách Bratislava, Trenčín, Trnava, Dunajská Streda a Nitra. Zákazníkom odporúčame všetku korešpondenciu posielať poštou na podateľňu – Čulenova 6, 816 47 Bratislava.
Podateľňa nepreberá osobne doručené zásielky od zákazníkov. Zákazník môže zásielku bez potvrdenia prevzatia nechať v boxe pre tento účel zriadenom v priestoroch recepcie. V prípade, ak chce zákazník potvrdenie o doručení, musí poslať zásielku poštou. Ak to charakter podania umožňuje, odporúčame zákazníkom využiť možnosť kontaktovať nás elektronicky. Následné prijímanie, spracovávanie a odosielanie pošty zostáva v štandardnom režime.
Zastavenie prác v rámci plánovaných odstávok
Z dôvodu aktuálnej situácie pristúpila spoločnosť tiež k zastaveniu prác na zariadeniach, ktoré si vyžadujú odstávku napätia. V prípade, že dôjde k nedodávke elektrickej energie, jedná sa o poruchu, ktorú budeme odstraňovať v čo najkratšej možnej dobe.
„K tomuto opatreniu sme pristúpili práve preto, aby sme mohli vytvoriť potrebné personálne kapacity na zabezpečenie plynulej distribúcie elektrickej energie a zároveň poskytli našim zákazníkom v tejto náročnej dobe istotu bezpečnej a neprerušovanej dodávky elektriny,“ informoval Tomáš Turek, predseda predstavenstva ZSD.
Nahlasovanie porúch prebieha v štandardnom režime na poruchovej linke 0800 111 567, k dispozícii je v štandardnom režime aj zákaznícka linka 0850 333 999. Tu však môže prísť, vzhľadom na situáciu, k predĺženiu čakania na spojenie s operátorom. Zákazníkov preto prosíme o pochopenie a trpezlivosť.
19. 2. 2020 Práca distribučiarov je pre väčšinu ľudí neviditeľná. Až kým sa niečo nestane.
Prichádzate večer domov cez rozsvietené ulice mesta, rýchlo zohrejete večeru, zapnete televízor... všetko funguje ako má. A možno ani netušíte, že váš každodenný komfort či pohodový večer, strážia v pohotovosti desiatky distribučných technikov.
Skvelá práca našich ľudí sa stráca v rutine bežných dní. Ich nenahraditeľnosť sa ukáže, keď sa niečo stane a vy zostanete bez elektriny. Vybrali by ste sa von počas poľadovice alebo veternej smršte? Oni áno. Sú pripravení vyraziť do terénu kedykoľvek, keď ich budete potrebovať.
Aby vám nechýbala energia.
20. 11. 2019 Západoslovenská distribučná modernizovala jedno z najporuchovejších vedení
Bližšie informácie o projekte: www.acon-smartgrids.eu.
26. 9. 2019 Nová informačná sekcia E-mobilita objasní postup pripájania nabíjacích staníc
Dnes sme na našom webe spustili novú obsahovú sekciu, ktorá vysvetľuje, aké kroky je potrebné urobiť pre pripojenie nabíjacej stanice pre elektromobily.
Stránka je rozdelená do troch segmentov, podľa toho, o aký typ budovateľa nabíjacej stanice ide – domáca nabíjanie, firemné nabíjanie alebo verejné nabíjanie. Vďaka tomu sa dozviete ako postupovať, ak vlastníte elektromobil a plánujete ho nabíjať priamo vo svojej garáži cez domácu elektroinštaláciu alebo nabíjaciu stanicu. Zároveň sa dozviete, čo robiť v prípade ak ste spoločnosť, vlastníte elektromobily a plánujete ich nabíjať nabíjacou stanicou v priestoroch vašej spoločnosti resp. plánujete pripojiť do distribučnej sústavy verejne dostupnú rýchlonabíjaciu stanicu.
Ak pôsobíte na západnom Slovensku a téma budovania nabíjacích staníc pre elektromobily sa vás týka, navštívte www.zsdis.sk/e-mobilita.
23. 9. 2019 Spoločnosť Západoslovenská distribučná má nového predsedu predstavenstva
Spoločnosť Západoslovenská distribučná, a.s., má od 21. septembra 2019 nového predsedu predstavenstva a výkonného riaditeľa. Je ním Ing. Tomáš Turek, Ph.D. Tento post prebral po Ing. Andrejovi Jurisovi, ktorý zo spoločnosti odchádza po 15tich rokoch.
Ako predseda predstavenstva a výkonný riaditeľ bude zodpovedný za celkové smerovanie spoločnosti, jej technický rozvoj a investičné plánovanie so zreteľom na poskytovanie bezpečnej a spoľahlivej distribúcie elektriny v regióne západného Slovenska.
Tomáš Turek spojil svoju doterajšiu profesionálnu kariéru predovšetkým s koncernom E.ON, v ktorom pôsobil od roku 2008. Najskôr v spoločnosti E.ON Trend s.r.o., ktorá bola súčasťou skupiny E.ON Czech a zodpovedala za riadenie aktivít skupiny E.ON v Českej republike v oblasti výroby elektrickej energie, teplárenstva a miestnych distribučných sústav. V roku 2014 sa presunul do spoločnosti Západoslovenská distribučná, kde až do roku 2018 pôsobil na pozícii člena predstavenstva a technického riaditeľa.
„Nastúpiť na túto pozíciu je pre mňa veľká česť a zodpovednosť zároveň. Poslanie našej spoločnosti je jasné a nemenné – zabezpečiť spoľahlivú a bezpečnú distribúciu elektrickej energie. Zároveň však v súčasnosti prechádza energetika veľkými zmenami, ktoré spočívajú predovšetkým v postavení zákazníka. Jeho očakávania sa radikálne menia pokiaľ ide o ponúkané energetické riešenia a spôsoby poskytovania servisu a komunikácie. Keďže som už v ZSD pôsobil, viem, že prichádzam do spoločnosti, ktorá je pripravená plniť tieto nové výzvy a očakávania,“ uviedol pri príležitosti svojho nástupu Tomáš Turek.
12. 8. 2019 ZSD prináša na verejné priestranstvá moderné umenie
Po úspešnom minuloročnom projekte umelecky upravených rozvodných skríň, spolupracovali naši kolegovia na premene ďalších desiatich, ku ktorým pribudla aj jedna trafostanica. Projekt bol opäť realizovaný v spolupráci s občianskym združením EUFORION, ako súčasť podujatia Bratislava Street Art Festival. Z rozvodných skríň, ktoré sú často objektom vandalizmu, sa takto stali nosiče súčasného umenia.
Vďaka street art umelcom „ožilo“ 10 rozvodných skríň – tentokrát na Obchodnej a Poštovej ulici a jedna trafostanica na MHD zastávke Búdkova. Hlavnou myšlienkou tohto ročníka festivalu bol boj proti násiliu a táto téma sa premietla aj do malieb.
„Keďže ide o jedinečné umelecké diela, grafická stránka bola ponechaná na kreativite ich autorov, výber konkrétnych rozvodných skríň realizovali zamestnanci spoločnosti Západoslovenská distribučná. V širšom centre Bratislavy sme „zostali“ zámerne - pre vysoký dosah na lokálne komunity, obyvateľov a v neposlednom rade tiež kvôli množstvu turistov,“ uviedla Petra Zsigray, z úseku komunikácie ZSD.
Projekt sa teší veľkému záujmu – od jeho realizácie nás oslovili viacerí obyvatelia, ktorí prinášajú tipy na premenu rozvodných skríň i trafostaníc vo svojom okolí. V súčasnosti preto diskutujme s kompetentnými o ďalších lokalitách, ktoré by mohli v budúcnosti takto netradične opeknieť. Snahou distribučiarov je podporiť aktivity lokálnych komunít a prispieť ku kultivácii verejných priestranstiev v našom hlavnom meste.
24. 6. 2019 Ministri hospodárstva SR a ČR podpísali Vyhlásenie o podpore projektu ACON
Spoločnosti Západoslovenská distribučná (ZSD) a E.ON Distribuce získali od Európskej komisie kofinancovanie vo výške 91,2 milióna EUR na medzinárodný projekt inteligentnej sústavy ACON Smart Grids. Ide o prvý projekt distribučných spoločností v regióne strednej a východnej Európy, ktorý uspel medzi projektami spoločného záujmu EÚ a zároveň dostal historicky najvyšší grant. Jeho význam potvrdzuje stretnutie ministrov hospodárstva Slovenska a Českej republiky s projektovými partnermi, na ktorom bolo podpísané spoločné vyhlásenie pre podporuje jeho realizácie.
Projekt ACON (Again Connected Networks) sa sústreďuje na nasadzovanie prvkov inteligentných sietí do distribučných sústav. Vďaka tzv. smart technológiám budú do vybraných lokalít nasadené nové komunikačné prvky a inteligentné riadenie zaťaženia, čo zaistí v budúcnosti okrem iného podporu pripájania obnoviteľných zdrojov. Projektu ACON, ktorý je jedným z najvýznamnejších spoločných slovensko-českých projektov v energetike a zároveň podporuje európske ciele v oblasti energetiky, vyjadrili podporu Peter Žiga, minister hospodárstva SR a Karel Havlíček, minister priemyslu a obchodu ČR. Obaja rezortní ministri, spolu s partnermi projektu, podpísali dnes v Bratislave Vyhlásenie o podpore projektu ACON s cieľom zabezpečiť plynulú implementáciu jednotlivých cieľov projektu.
Cieľom projektu ACON je modernizácia a zvýšenie efektívnosti distribučnej sústavy, ako aj prehlbovanie cezhraničnej spolupráce medzi Slovenskom a Českou republikou, čím sa výrazne posilní integrácia trhov s elektrinou oboch krajín a budú vytvorené podmienky pre vznik ekonomicky výhodnej elektrizačnej sústavy s malými stratami a s vysokou kvalitou a bezpečnosťou dodávok. Na modernizáciu distribučnej sústavy budú využívané smart grid technológie, prostredníctvom ktorých sa vytvorí technické prostredie, umožňujúce realizáciu iných inteligentných riešení v budúcnosti.
„Projekt ACON přinese na obou stranách hranic masivní implementaci chytrých technologií, které jsou klíčovým prostředkem pro budoucí rozvoj energetické sítě. Ta bude v dalších letech vystavena velkým výzvám – například v podobě nezadržitelného nástupu nových zdrojů založených právě na chytrých technologiích. Inteligentní sítě tak sehrají důležitou roli ve zvyšování energetické nezávislosti obyvatel i v podpoře konkurenceschopnosti průmyslu. A beze sporu se stanou základním kamenem pro budování větších systémů, jako jsou chytré domácnosti a následně i chytrá města,“ vysvetluje minister priemyslu a obchodu ČR Karel Havlíček.
20. 6. 2019 Búdky na elektrických stožiaroch sú plné života
Na elektrické vedenia pri Siladiciach (okres Hlohovec) pribudlo začiatkom marca 20 búdok pre sokola myšiara, ktorý sa živí známym škodcom - hrabošom poľným. Ochrana dravcov na Slovensku sa tak spolu s našou spoločnosťou rozhodli podporiť šetrnejší spôsob ochrany plodín. Pri kontrole búdok sme zistili, že sú plné života – hniezdia v nich sokoly myšiare.
Ornitológovia, ktorí búdky od začiatku monitorujú, nešetria nadšením: niektoré z nich získali svojich obyvateľov už po 2 dňoch od osadenia na stožiare. Po troch mesiacoch sú obývané už takmer všetky a odborníci očakávajú, že by sa v nich mohlo tento rok vyliahnuť viac než 100 mláďat.
Reportáž RTVS nájdete v tomto vydaní Správ RTVS v 37. minúte.
4. 6. 2019 Spoločnosť Západoslovenská distribučná varuje pred podvodníkom
V uplynulých dňoch kontaktovali spoločnosť Západoslovenská distribučná viacerí jej zákazníci s informáciou o podvodnom konaní neznámej osoby, ktorá sa vydáva za zamestnanca spoločnosti. Podvodné konanie spočíva v tom, že táto osoba navštívi zákazníka spoločnosti Západoslovenská distribučná a inkasuje od neho platu za výmenu elektromera.
Výmenu elektromera pritom ZSD realizuje bezplatne a v prípade, ak sa elektromer nachádza na dostupnom mieste, môže ju zrealizovať aj bez prítomnosti zákazníka, či majiteľa/nájomcu príslušnej nehnuteľnosti. V takom prípade nechávajú zamestnanci ZSD na mieste výmeny elektromera oznam na oficiálnom tlačive spoločnosti, že výmenu zrealizovali. Zákazníci nám dali k dispozícii práve toto tlačivo, ktoré podvodník našiel a pripísal naň údaj o platbe za takúto výmenu a príslušnú sumu následne od zákazníka spoločnosti Západoslovenská distribučná prijal.
Spoločnosť Západoslovenská distribučná žiada svojich zákazníkov, aby boli ostražití a v žiadnom prípade požadovanú sumu neuhrádzali. Výmena elektromera je bezplatná služba, navyše spoločnosť Západoslovenská distribučná nikdy nevyžaduje od svojich zákazníkov platbu v hotovosti. Zároveň svojich zákazníkov upozorňuje, že osoba konajúca v mene spoločnosti Západoslovenská distribučná musí byť viditeľne označená služobným preukazom. V prípade akýchkoľvek pochybností o dôveryhodnosti osoby, ktorá tvrdí, že je oprávnená konať v mene spoločnosti Západoslovenská distribučná, sa zákazníci môžu obrátiť na jej zákaznícku linku 0850 333 999.
Prípady boli zaznamenané v Myjave, nie je však vylúčené, že sa táto osoba presunie aj do iných regiónov.
27. 5. 2019 Vytvor najlepšiu aplikáciu, ktorou pomôžeš obmedziť výpadky elektrickej energie
Počas EnergyHacku za to môžeš získať až 8 000 EUR.
Už 14. a 15. júna sa v Bratislave uskutoční mimoriadne zaujímavý hackathon. Bude riešiť vplyv extrémneho počasia na výpadky elektrickej energie.
Účastníci budú môcť súťažiť v dvoch kategóriách a pracovať s unikátnymi dátami, ktoré poskytne hlavný partner hackathonu Západoslovenská distribučná a Slovenský hydrometeorologický ústav. Je to jedinečná výzva tohto typu a rozsahu organizovaná na Slovensku.
Všetci budú mať k dispozícii anonymizovaný set dát od 230 000 zákazníkov, u ktorých boli v čase od apríla 2017 do marca 2018 zaznamenané výpadky elektrickej energie spôsobené vplyvom počasia. Zároveň Slovenský hydrometeorologický ústav poskytol údaje o počasí v danej lokalite.
V rámci základnej výzvy budú všetky tímy navrhovať dashboard, ktorý zobrazí poruchy dodávok elektrickej energie, spôsobené extrémnym počasím. Účastníci, ktorí sa zapoja aj do druhej výzvy, budú navrhovať notifikačný systém s opatreniami pre koncového zákazníka. Tento systém by mal na základe historických dát o poruchách a meteo dátach, odporučiť zákazníkovi, ako aj distribútorovi opatrenia ma obmedzenie najzávažnejších porúch v budúcnosti.
EnergyHack je určený pre všetkých, ktorých baví analytika, funkčný dizajn a transparentnosť, stretnú sa na ňom developeri, grafickí dizajnéri, programátori a data analytici. Účastníci nemusia mať interné informácie a vedomosti, výhodou je, že majú skúsenosti z iných oblastí a na situáciu sa pozrú inak. Hackathon ponúka účastníkom aj možnosť spolutvoriť trendy a navrhovať riešenia, ktoré je možné reálne využiť v praxi.
Registráciu spustil organizátor hackathonu Impact HUB Bratislava a prebieha do 13. 6. 2019 na stránke http://energyhack.sk. Do súťaže je možné prihlásiť sa ako už sformovaný tím alebo jednotlivec. Týmto chcú organizátori nechať priestor aj šikovným študentom s čerstvými nápadmi, ktorí sa môžu pridať priamo na hackathone k tímom.
30. 4. 2019 Elektrikári, prezentujte vaše služby bezplatne na tomto webe
Odporúčaní elektrikári sú jednou z našich najnavštevovanejších stránok. Zverejnite vašu ponuku v zozname preverených elektrikárov aj vy a získajte nových zákazníkov.
6. 3. 2019 Na elektrické stožiare sme inštalovali nové búdky pre dravce
Na elektrické vedenia pri Siladiciach v okrese Hlohovec pribudlo 20 búdok pre sokola myšiara, ktorý sa živí známym škodcom - hrabošom poľným.
Organizácia Ochrana dravcov na Slovensku v spolupráci so spoločnosťou Západoslovenská distribučná chcú prispieť k riešeniu aktuálneho environmentálneho problému. Začiatkom roka zverejnili českí vedci alarmujúce výsledky štúdie o katastrofálnom poklese početnosti väčšiny vtáčích druhov poľnohospodárskej krajiny. Ani na Slovensku to nie je inak, na hranici vyhynutia je napríklad sokol červenonohý (kobcovitý) či drop veľký. Biodiverzita klesá tiež pre nadmerné používanie chémie s cieľom ochrany plodín pred škodcami.
„Mnohé výskumy dokazujú, že poľnohospodárska krajina je čoraz sterilnejšia, počet druhov klesá. Dokonca aj tie, ktoré sú pomenované podľa svojho obľúbeného prostredia – dramaticky dole išli počty jarabice poľnej, ubúda prepelice poľnej, hrdličky poľnej či škovránka poľného. Na hranici vyhynutia sa ocitol sokol červenonohý i drop veľký. Až hrozivo časté sú prípady úhynu vtáctva kvôli poľnohospodárskym jedom - otrávili sa už volavky, kane, myšiaky, dokonca vzácny sokol červenonohý. Je absurdné, že pre zvýšenie rozlohy polí sa tiež odstraňujú remízky, vetrolamy, stromy, kroviny. Ich význam je však nezastupiteľný – ako ochrana pôdy pred eróziou a taktiež pre živočíchy, pre ktoré sú úkrytom, zdrojom potravy či miestom na hniezdenie. Chémia nie je optimálna voľba pri riešení dôsledkov ľudských aktivít,“ hovorí Roman Slobodník z Ochrany dravcov na Slovensku a pokračuje:
„S ochranármi sme sa v rámci pilotného projektu dohodli na inštalovaní 20 búdok na stožiare. Ornitológovia vybrali lokalitu, určili parametre búdok a navrhli rozmiestnenie. My sme zabezpečili výrobu búdok a ich inštaláciu na stožiare 110 kV vedení v našej správe, pretože z hľadiska bezpečnosti môžu takéto práce vykonávať len naši zamestnanci, ktorí prešli špecializovaným výcvikom,“ informuje hovorkyňa Západoslovenskej distribučnej, a.s., Michaela Dobošová.
Viac informácií o problematike nájdete na stránke www.dravce.sk.
27. 2. 2019 Oznam pre žiadateľov o pripojenie zariadenia na výrobu elektriny v súvislosti s implementáciou nariadenia EK č.2016/631
Spoločnosť Západoslovenská distribučná, a.s. ako prevádzkovateľ regionálnej distribučnej sústavy si týmto dovoľuje upozorniť žiadateľov o pripojenie zariadenia na výrobu elektriny na požiadavky vyplývajúce z nariadenia Komisie (EÚ) 2016/631 z 14. apríla 2016, ktorým sa stanovuje sieťový predpis pre požiadavky na pripojenie výrobcov elektriny do elektrizačnej sústavy (ďalej ako „Nariadenie EK č.2016/631“).
Nariadenie EK č.2016/631 slúži na zaistenie bezpečnej a spoľahlivej prevádzky ako za normálnej prevádzky, tak aj pri prechodových javoch v elektrizačnej sústave Slovenskej republiky, prepojenej s elektrizačnými sústavami okolitých európskych krajín a teda vyžaduje zjednotenie technických parametrov a požiadaviek na zariadenia na výrobu elektriny (ďalej aj „zdroje“).
V zmysle článku 7, ods. 1 Nariadenia EK č.2016/631, všeobecne platné požiadavky, ktoré stanovujú príslušní prevádzkovatelia distribučných sústav alebo prevádzkovateľ prenosovej sústavy, podliehajú schváleniu subjektom určeným členským štátom a uverejňujú sa. Určeným subjektom je regulačný orgán, t.j. Úrad pre reguláciu sieťových odvetví (ďalej ako „Úrad“) pokiaľ členský štát nestanoví inak.
V zmysle článku 7, ods. 4 Nariadenia EK č.2016/631, príslušný prevádzkovateľ distribučnej sústavy alebo prevádzkovateľ prenosovej sústavy predloží na schválenie príslušnému subjektu návrh všeobecne platných požiadaviek alebo metodiku používanú na ich výpočet alebo stanovenie, a to do dvoch rokov od nadobudnutia účinnosti tohto nariadenia.
Na základe vyššie uvedeného spoločnosť Západoslovenská distribučná, a.s. vypracovala a doručila Úradu návrh textácií parametrov, ktoré má určiť príslušný prevádzkovateľ distribučnej sústavy, prípadne aj v koordinácii s príslušným prevádzkovateľom prenosovej sústavy. Tieto textácie budú zapracované do dokumentu „Technické podmienky prevádzkovateľa distribučnej sústavy spoločnosti Západoslovenská distribučná, a.s.“ a budú záväzné pre všetky zariadenia na výrobu elektriny pripájané do distribučnej sústavy od 05/2019.
Vlastník zdroja musí v zmysle Nariadenia Komisie č. 2016/631 zabezpečiť, aby každý zdroj bol v súlade s platnými požiadavkami podľa tohto nariadenia počas životnosti zariadenia. V zmysle článku 2 bod 46. Nariadenia EK č. 2016/631 je oprávneným certifikačným orgánom subjekt, ktorý vydáva osvedčenia vybavenia a dokumenty jednotiek na výrobu elektrickej energie, akreditovaný národnými pridruženými členmi Európskej spolupráce pre akreditáciu zriadenej v súlade s nariadením (ES) č. 765/2008 z 9. júla 2008.
Znenie požiadaviek na pripojenie zariadení na výrobu elektriny v zmysle EK č.2016/631, schválené Úradom, je k nahliadnutiu na nasledujúcom odkaze.
15. 2. 2019 Sumarizácia pozastavenia prijímania žiadostí a jeho výnimiek
Spoločnosť Západoslovenská distribučná, a.s. ako prevádzkovateľ regionálnej distribučnej sústavy s účinnosťou odo dňa 19. 12. 2013 až do odvolania pozastavila prijímanie:
žiadostí o pripojenie zariadenia na výrobu elektriny do distribučnej sústavy spoločnosti Západoslovenská distribučná, a.s. (ďalej len „Žiadosti o pripojenie“),
žiadostí o poskytnutie územnotechnickej informácie k výstavbe energetického zariadenia na výrobu elektriny, a
(ďalej len „Pozastavenie prijímania“).
Pozastavenie prijímania je naďalej platné.
Pozastavenie prijímania sa nevzťahuje na nasledovné výnimky z Pozastavenia prijímania:
Žiadosti o pripojenie týkajúce sa:
ktoré budú spoločnosti Západoslovenská distribučná, a.s. doručené po tom, ako Ministerstvo hospodárstva Slovenskej republiky v súlade so Zákonom o podpore určí a zverejní na svojom webovom sídle inštalovaný výkon takýchto zariadení na výrobu elektriny, ktoré je možné pripojiť do distribučnej sústavy spoločnosti Západoslovenská distribučná, a.s. (ďalej len „Oznámenie inštalovaného výkonu“).
Táto výnimka z Pozastavenia prijímania platí výlučne do vyčerpania inštalovaného výkonu uvedeného v Oznámení inštalovaného výkonu.
Žiadosti o pripojenie takýchto zariadení na výrobu elektriny, doručené spoločnosti Západoslovenská distribučná, a.s. pred dňom Oznámenia inštalovaného výkonu a Žiadosti o pripojenie takýchto zariadení na výrobu elektriny, doručené spoločnosti Západoslovenská distribučná, a.s. po vyčerpaní inštalovaného výkonu uvedeného v Oznámení inštalovaného výkonu, nebudú spoločnosťou Západoslovenská distribučná, a.s. prijaté na vybavenie a budú spolu so všetkými prílohami vrátené ich odosielateľovi.
Žiadosti o pripojenie týkajúce sa zariadení na výrobu elektriny určených Ministerstvom hospodárstva Slovenskej republiky v súlade s § 5c Zákona o podpore.
14. 2. 2019 Oznámenie prevádzkovateľa distribučnej sústavy pre žiadateľov o pripojenie zariadenia na výrobu elektriny
Spoločnosť Západoslovenská distribučná, a.s. ako prevádzkovateľ regionálnej distribučnej sústavy s účinnosťou odo dňa 19. 12. 2013 až do odvolania pozastavila prijímanie (i) žiadostí o pripojenie zariadenia na výrobu elektriny do distribučnej sústavy spoločnosti Západoslovenská distribučná, a.s. (ďalej len „Žiadosti o pripojenie“), (ii) žiadostí o poskytnutie územnotechnickej informácie k výstavbe energetického zariadenia na výrobu elektriny, a žiadostí o poskytnutie stanoviska pre vydanie osvedčenia na výstavbu energetického zariadenia na výrobu elektriny (ďalej len „Pozastavenie prijímania“). Spoločnosť Západoslovenská distribučná, a.s. v Pozastavení prijímania zároveň uviedla, na ktoré žiadosti sa Pozastavenie prijímania nevzťahuje (ďalej len „Výnimky z Pozastavenia prijímania“).
Spoločnosť Západoslovenská distribučná, a.s. ako prevádzkovateľ regionálnej distribučnej sústavy týmto oznamuje nasledujúce rozšírenie Výnimiek z Pozastavenia prijímania.
Pozastavenie prijímania sa nevzťahuje aj na Žiadosti o pripojenie týkajúce sa:
Pozastavenie prijímania sa nevzťahuje aj na Žiadosti o pripojenie týkajúce sa zariadení na výrobu elektriny určených Ministerstvom hospodárstva Slovenskej republiky v súlade s § 5c Zákona o podpore.
7. 2. 2019 Výsledky architektonickej súťaže – takto by mali vyzerať trafostanice v 21. storočí
1. 2. 2019 Zmeny v procese riešenia developerských projektov
V rámci riešenia developerských projektov pristupuje spoločnosť Západoslovenská distribučná k viacerým zmenám a vylepšeniam. Nový proces nájdete od piatka 1. februára 2019 na našom webe v aktualizovanej sekcii Developeri.
Prehľad najdôležitejších zmien v procese priebehu developerského projektu:
Zmluva o spolupráci je nahradená Zmluvou o pripojení odberných elektrických zariadení;
Cenu za pripojenie treba zaplatiť vopred;
Vyjadrenie pre stavebné povolenie bude zaslané až po podpise Zmluvy a zaplatení ceny za pripojenie;
Zazmluvnenie koncových odberateľov je rýchlejšie a jednoduchšie.
V nadväznosti na tieto zmeny sme upravili štruktúru sekcie Developeri tak, aby reflektovala aktualizovaný proces. Do sekcie sa najrýchlejšie dostanete z ľavej časti menu na hlavnej stránke zsdis.sk. Aktualizovaná bola infografika a aj jednotlivé záložky, v ktorých je podrobne popísaný priebeh developerského projektu:
Zároveň sme doplnili Kontaktný formulár pre developerov, cez ktorý nás môžete kontaktovať a upresniť, usmerniť alebo prekonzultovať váš investičný zámer.
24. 1. 2019 Energetický projekt ACON získal z EU zdrojov vyše 90 miliónov EUR
Spoločnosti Západoslovenská distribučná (ZSD) a E.ON Distribuce spolu s partnermi projektu a prevádzkovateľmi prenosových sústav ČEPS a SEPS získali od Európskej komisie kofinancovanie vo výške 91,2 milióna EUR na medzinárodný projekt inteligentnej sústavy ACON Smart grid. Ide o prvý projekt distribučných spoločností v regióne strednej a východnej Európy, ktorý uspel medzi PCI projektami (projekty spoločného záujmu) a zároveň dostal historicky najvyšší grant.
Cieľom projektu ACON, ktorého koordinátorom je spoločnosť Západoslovenská distribučná, je modernizácia a zvýšenie efektívnosti distribučnej sústavy a prehlbovanie cezhraničnej spolupráce medzi Slovenskou a Českou republikou. Výrazne sa tak prispeje k integrácii trhu s elektrinou medzi oboma krajinami a ku vzniku ekonomicky výhodnej elektrizačnej sústavy s malými stratami a s vysokou kvalitou a bezpečnosťou dodávok. Na modernizáciu distribučnej sústavy budú využívane smart grid technológie, čím sa vytvorí technické prostredie umožňujúce realizáciu iných inteligentných riešení v budúcnosti.
Ide o historicky prvý projekt s masívnym nasadením najmodernejších smart technológií, ktoré umožnia nástup „novej energetiky“ založenej na lokálnych obnoviteľných zdrojoch.
„V rámci projektu sa bude nielen modernizovať už existujúca infraštruktúra, ale zároveň aj budovať nová. Ako príklad môžem uviesť novú elektrickú stanicu v Borskom Svätom Jure, či digitalizáciu vyše 200 kilometrov 22kV vedení. Medzi prínosy projektu ACON by som zaradil výrazné zlepšenie parametrov výkonnosti distribučnej siete, predovšetkým poruchovosti a odstávok vyvolaných údržbou, ako aj zníženie strát vznikajúcich pri preprave elektriny. Zvýšený zákaznícky komfort pocíti vďaka projektu ACON v horizonte nasledujúcich šiestich rokov vyše 190 000 našich zákazníkov, predovšetkým v okresoch Malacky, Senica, Myjava, Skalica, Trenčín a Nové Mesto nad Váhom,“ uviedol Marian Rusko, člen predstavenstva ZSE.
„Díky ACONu budeme do naší distribuční sítě masivně zavádět inteligentní technologie, které nám pomáhají regulovat energii přesně podle spotřeby a do budoucna umožní více zapojit obnovitelné zdroje, například solární panely. Investicemi do chytrých sítí zvýšíme stabilitu a bezpečnost dodávek i ekonomickou efektivitu sítí a zároveň zkvalitníme dálkové řízení sítí. Cílem je připravit distribuční síť na budoucí desetiletí, aby umožnila budoucí připojení elektromobilů, baterií a dalších zařízení, které si zákazníci budou přát,“ vysvětluje Zdeněk Bauer, predseda predstavenstva E.ON Distribuce.
Projekt ACON je realizovaný v pohraničných oblastiach západného Slovenska, avšak benefity z projektu budú mať dosah nielen na územie celého Slovenska, ale aj okolitých krajín. Implementácia smart prvkov poskytne adekvátnu kapacitu pre všetkých užívateľov distribučnej sústavy a umožní jej lepší monitoring. Jednoduchšia identifikácia potenciálnych porúch skráti čas potrebný na ich odstránenie. Zákazníkovi tak poskytneme stabilnejšiu distribučnú sústavu s minimom výpadkov a vysokou kvalitou dodávok.
Možnosť spolufinancovať rozvoj distribučnej sústavy zo zdrojov EÚ predstavuje príležitosť ako výrazným spôsobom prispieť ku digitalizácii našej distribučnej sústavy a ponúknuť nové technologické riešenia užívateľom sústavy. Celková hodnota podporeného projektu ACON sa pohybuje vo výške 182 mil. EUR, pričom spolufinancovanie z európskych zdrojov dosahuje 91,2 mil. EUR, t.j. 50 % z hodnoty projektu a náklady každého z partnerov projektu predstavujú 50 %.
Projekty spoločného záujmu predstavujú kľúčové cezhraničné energetické infraštrukturálne projekty EÚ, ktoré sú nevyhnutné na vytvorenie jednotného energetického trhu a dosiahnutie dostupnej, bezpečnej a obnoviteľnej energie. Začiatok výstavby sa predpokladá v druhej polovici tohto roka.
31. 10. 2018 Prihláste sa na EnergyHack, vyhrať môžete až 6000 eur
Ak vás baví analytika, funkčný dizajn, transparentnosť, alebo sa zaujímate o obnoviteľnú energiu, zapojte sa do energetického hackathonu, ktorý v dňoch 9. a 10. novembra organizuje spoločnosť Západoslovenská distribučná.
Cieľom energetického hackathonu je vytvorenie komunitného energy-sharing na základe reálnych dát (ročná spotreba komunity 150 odberných miest + ročná simulácia výroby FV elektrární so zohľadnením cenových taríf). Víťazný tím môže vyhrať až 6000 eur.
V rámci prvej výzvy budú mať účastníci vytvoriť simuláciu komunitného systému zdieľania energie na základe dát reálnej spotreby 150 odberných miest a zjednodušených obchodných podmienok. Cieľom výzvy je porovnanie celkovej sumy za ročnú spotrebu energie každého odberného miesta pri danom objeme vyrobenej a zdieľanej energie v komunite a celkovej sumy za spotrebu energie bez možnosti výroby energie a komunitného obchodovania.
V rámci druhej výzvy budú účastníci vymýšľať alternatívny model k prvej výzve, čiže spôsob riešenia výroby a obchodovania s elektrickou energiou v rámci danej komunity 150 odberných miest. Riešenie však musí využívať alternatívne prvky, ako napríklad použitie batérií, umiestnenie FV elektrární, obchod s vyrobenou energiou a pod.
Registrovať sa môžete priamo na stránke organizátora súťaže Impact HUB Bratislava, kde nájdete aj ďalšie informácie.
31. 10. 2018 ZSD uviedla do prevádzky novú elektrickú stanicu v Seredi
Spoločnosť Západoslovenská distribučná uviedla do prevádzky novú elektrickú stanicu, ktorá bude zásobovať celý areál priemyselného parku Sereď-Juh a okolie. Celkové náklady na výstavbu boli približne 10 miliónov eur. Stanica bude schopná dodávať 40 MW elektrického výkonu, a okrem priemyselného parku bude po plnom napojení na existujúcu 22 kV infraštruktúru, dodávať elektrickú energiu aj obyvateľom mesta Sereď a priľahlého regiónu.
Pri výstavbe boli použité najmodernejšie zariadenia a technológie s cieľom vybudovať bezpečnú, ekologickú a spoľahlivú stavbu, ktorá bude plniť svoju funkciu minimálne najbližších 40 rokov. Stanica je projektovaná ako bezobslužná.
Hoci je územie, na ktorom je nová stanica postavená, v blízkosti ES Križovany, s hľadiska transformačného výkonu sa dostalo na hranicu technickej využiteľnosti. „Vybudovanie novej stanice umožní príchod nových investorov a rozvoj tejto lokality. Aj samotné mesto Sereď bolo doteraz napájané zo vzdialenejších napájacích bodov. Nová elektrická stanica prinesie vyššiu spoľahlivosť dodávok elektrickej energie pre vyše 30 tisíc obyvateľov, a zároveň prispeje aj k rozvoju regiónu, “ uviedol Andrej Juris, predseda predstavenstva ZSD.
Výstavba elektrickej stanice prebiehala od januára 2018 a aktuálne je vo fáze skúšobnej prevádzky. Kolaudácia a uvedenie do plnej prevádzky bude v priebehu novembra 2018.
10. 10. 2018 Spustili sme vylepšenú sekciu pre výrobcov elektriny
Od stredy 10. októbra je na našom webe dostupná sekcia Výrobcovia v úplne novej podobe.
Zmenila sa jej štruktúra aj obsah s cieľom poskytnúť našim zákazníkom zo segmentu výrobcovia informácie o vybavení ich požiadaviek spoločnosťou Západoslovenská distribučná, a.s., krok po kroku od postupu uzatvorenia zmluvy až po uvedenie zdroja do prevádzky či prípadnú zmenu alebo ukončenie spolupráce.
Najdôležitejšou časťou sekcie Výrobcovia na zsdis.sk zostávajú stránky venované malým zdrojom do 10 kW, keďže pre prijímanie žiadostí o pripojenie pre zariadenia na výrobu elektriny s väčšou kapacitou platí stop stav. Prehľadnejšie menu sekcie je rozčlenené podľa toho, v akom štádiu procesu pripojenia sa požiadavka výrobcu nachádza:
Zmeny pripojenia
Kroky, potrebné pre uzatvorenie zmluvy, si môžete po novom pozrieť aj v prehľadnej infografike, pričom priamo z obrázka vedú odkazy na relevantné stránky s popisom jednotlivých krokov. Lepší prehľad získate vďaka ďalšej infografike aj o plnení Technických podmienok pripojenia.
8. 10. 2018 Vyhlásili sme študentskú súťaž Redizajn trafostaníc ZSDIS
5. 10. 2018 Platba za prístup do distribučnej sústavy a odvod do Národného jadrového fondu výrobcami elektriny
Keďže na základe doterajších skúseností spoločnosti Západoslovenská distribučná, a.s. majú mnohí výrobcovia elektriny častokrát nedôvodné obavy, že uvedením ich zariadenia na výrobu elektriny do prevádzky jeho pripojením do distribučnej sústavy a tým využívaním prístupu do distribučnej sústavy budú zaťažení platbou za prístup do distribučnej sústavy (G – komponentom) a odvodom do Národného jadrového fondu, sa spoločnosť Západoslovenská distribučná, a.s. rozhodla informovať výrobcov elektriny o prípadoch, kedy platbu za prístup do distribučnej sústavy (G – komponent) a odvod do Národného jadrového fondu nie sú povinní uhrádzať.
A. Platba za prístup zariadenia na výrobu elektriny do distribučnej sústavy
A1. Všeobecné oslobodenie od platby za prístup zariadenia na výrobu elektriny do distribučnej sústavy
Podľa § 3 ods. 3 Vyhlášky Úradu pre reguláciu sieťových odvetví č. 24/2013 Z. z. ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „Vyhláška o pravidlách trhu“) platí, že: „Platba za prístup do sústavy sa neúčtuje výrobcovi elektriny, ktorý odoberá elektrinu zo sústavy na účely čerpania v prečerpávacích vodných elektrárňach a na zariadeniach na výrobu elektriny slúžiacich výlučne na poskytovanie podporných služieb pre prevádzkovateľa prenosovej sústavy alebo výlučne na dodávku regulačnej elektriny.“.
Podľa § 26 ods. 23 vyhlášky Úradu pre reguláciu sieťových odvetví č. 18/2017 Z. z. ktorou sa ustanovuje cenová regulácia v elektroenergetike a niektoré podmienky vykonávania regulovaných činností v elektroenergetike (ďalej len „Cenová vyhláška“) platí, že: „Platba za prístup do distribučnej sústavy sa uhrádza prevádzkovateľovi regionálnej distribučnej sústavy výrobcom elektriny pripojeným do regionálnej distribučnej sústavy vo výške 30% hodnoty maximálnej rezervovanej kapacity dojednanej v zmluve o pripojení zariadenia na výrobu elektriny do regionálnej distribučnej sústavy alebo z hodnoty výšky celkového inštalovaného výkonu zariadenia na výrobu elektriny, ak zariadenie na výrobu elektriny nemá uzatvorenú zmluvu o pripojení zariadenia na výrobu elektriny do regionálnej distribučnej sústavy vo výške tarify za dvanásťmesačnú rezervovanú kapacitu podľa cenového rozhodnutia úradu za prístup do distribučnej sústavy a distribúciu elektriny na rok t pre prevádzkovateľa regionálnej distribučnej sústavy. Výrobcom elektriny pripojeným do regionálnej distribučnej sústavy sa uhrádza prevádzkovateľovi regionálnej distribučnej sústavy platba za prístup do distribučnej sústavy vo výške podľa prvej vety na základe faktúry vystavenej prevádzkovateľom regionálnej distribučnej sústavy. Výrobcovia elektriny si rezervovanú kapacitu neobjednávajú. Na napäťovej úrovni nízkeho napätia sa hodnota maximálnej rezervovanej kapacity rovná hodnote rezervovanej kapacity určenej menovitou hodnotou hlavného ističa v ampéroch. To neplatí pre výrobcu elektriny, ktorého zariadenie na výrobu elektriny slúži výlučne na poskytovanie podporných služieb pre prevádzkovateľa prenosovej sústavy alebo výlučne na dodávku regulačnej elektriny a výrobcu elektriny, ktorý prevádzkuje zariadenie na výrobu elektriny z vodnej energie s celkovým inštalovaným výkonom do 5 MW.“.
Z vyššie uvedeného je zrejmé, že platbu za prístup do distribučnej sústavy neplatia výrobcovia elektriny:
a) ktorí odoberajú elektrinu z distribučnej sústavy na účely čerpania v prečerpávacích vodných elektrárňach,
b) ktorých zariadenia na výrobu elektriny slúžia výlučne na poskytovanie podporných služieb pre prevádzkovateľa prenosovej sústavy alebo výlučne na dodávku regulačnej elektriny,
c) ktorí prevádzkujú zariadenia na výrobu elektriny z vodnej energie s celkovým inštalovaným výkonom do 5 MW.
A2. Osobitné oslobodenie od platby za prístup zariadenia na výrobu elektriny do distribučnej sústavy
Podľa § 26 ods. 26 písm. a) Cenovej vyhlášky platí, že: „Pri pripojení miestnej distribučnej sústavy alebo výrobcu elektriny do regionálnej distribučnej sústavy cez existujúce odovzdávacie miesto sa tarifa za prístup do regionálnej distribučnej sústavy uhrádza za rezervovanú kapacitu zariadenia na výrobu elektriny takto: a) výrobcom elektriny sa prevádzkovateľovi regionálnej distribučnej sústavy uhrádza tarifa za rezervovanú kapacitu zariadenia na výrobu elektriny vo výške podľa odseku 23 alebo tarifa za rezervovanú kapacitu odberu elektriny, ak je výrobca elektriny pripojený do regionálnej distribučnej sústavy cez existujúce odberné miesto podľa toho, ktorá rezervovaná kapacita je vyššia, (...).“.
Uvedené znamená, že v prípade spoločného miesta pripojenia (odberné miesto/odovzdávacie miesto), sa porovnáva rezervovaná kapacita na odovzdávacom mieste s rezervovanou kapacitou na odbernom, pričom v prípade ak je rezervovaná kapacita na odbernom mieste vyššia ako rezervovaná kapacita na odovzdávacom mieste, v zmysle § 26 ods. 26 písm. a) Cenovej vyhlášky uhrádza výrobca elektriny platbu za prístup do distribučnej sústavy iba vo vzťahu k odbernému miestu a platbu za prístup do distribučnej sústavy vo vzťahu k odovzdávaciemu miestu (tzv. G – komponent) neuhrádza.
B. Odvod do Národného jadrového fondu
Podľa § 2 ods. 6 Nariadenia o odvode do Národného jadrového fondu platí, že: „Ak výrobca elektriny dodáva ním vyrobenú elektrinu koncovému odberateľovi elektriny bez použitia sústavy, uplatňuje voči nemu efektívnu sadzbu odvodu na krytie dlhu za príslušný rok, ktorú následne uhradí prevádzkovateľovi sústavy, do ktorej je výrobca pripojený.“.
Podľa § 2 ods. 9 Nariadenie o odvode do Národného jadrového fondu platí, že: „Výrobca elektriny, ktorý elektrinu vyrobenú vo vlastnom zariadení na výrobu elektriny dodáva priamym vedením koncovým odberateľom elektriny alebo spotrebúva v mieste výroby elektriny okrem vlastnej spotreby elektriny pri výrobe elektriny, ostatnej vlastnej spotreby elektriny výrobcu elektriny, ktorá nebola odobratá zo sústavy, a spotreby elektriny na účely prečerpávania v prečerpávacích vodných elektrárňach, uhradí efektívnu sadzbu odvodu na krytie dlhu za príslušný rok prevádzkovateľovi sústavy, do ktorej je výrobca pripojený. Výrobca elektriny odovzdá údaje potrebné na vyúčtovanie efektívnej sadzby odvodu na krytie dlhu za príslušný rok prevádzkovateľovi sústavy, do ktorej je pripojený, a to vždy za príslušný mesiac do siedmeho dňa nasledujúceho kalendárneho mesiaca. Podrobnosti o poskytovaní dát sú upravené v prevádzkovom poriadku príslušného prevádzkovateľa sústavy, do ktorej je výrobca elektriny pripojený.“.
Podľa § 2 písm. a) bod 36 Vyhlášky o pravidlách trhu platí, že: „Na účely tejto vyhlášky sa rozumie v elektroenergetike (...) vlastnou spotrebou elektriny pri výrobe elektriny spotreba elektriny v stavebnej časti zariadenia na výrobu elektriny, technologickej časti zariadenia na výrobu elektriny a v pomocných prevádzkach výrobcu elektriny na výrobu elektriny v mieste umiestnenia zariadenia na výrobu elektriny; technologickú časť zariadenia na výrobu elektriny tvorí súbor jednotlivých technologických častí nevyhnutných na výrobu elektriny tvoriaci jeden technologický celok pozostávajúci najmä zo zariadenia na skladovanie primárneho zdroja energie, zariadenia na úpravu primárneho zdroja energie, zariadenia, v ktorom sa vykonáva premena formy primárnej energie na elektrinu, zariadenia vykonávajúceho kvalitatívnu úpravu elektriny, meracieho zariadenia, riadiaceho zariadenia, kontrolného zariadenia a zariadenia na ochranu životného prostredia, (...).“.
Podľa § 2 písm. a) bod 21 Vyhlášky o pravidlách trhu platí, že: „Na účely tejto vyhlášky sa rozumie v elektroenergetike (...) ostatnou vlastnou spotrebou elektriny výrobcu elektriny spotreba elektriny výrobcu elektriny okrem vlastnej spotreby elektriny pri výrobe elektriny a spotreby elektriny na prečerpávanie v prečerpávacích vodných elektrárňach, (...).“.
Z vyššie uvedeného je zrejmé, že ak elektrinu vyrobenú v zariadení na výrobu elektriny výrobca elektriny nedodáva priamym vedením koncovým odberateľom elektriny a túto elektrinu používa výlučne pre potreby zariadenia na výrobu elektriny alebo svoju vlastnú spotrebu, nie je ako výrobca elektriny zaťažený odvodom do Národného jadrového fondu.
23. 5. 2018 ZSD inštaluje ekozábrany na ochranu vtáctva
Západoslovenská distribučná vynaložila takmer milión eur na ekologizáciu svojich vedení. Inštaláciou tzv. ekochráničiek a odkloňovačov letu, minimalizuje riziko nárazov vtáctva do vedenia aj v zhoršených poveternostných podmienkach.
Sieť elektrických vedení predstavuje pre vtáctvo dva typy nebezpečenstiev. Prvým je zásah elektrickým prúdom po dosadnutí na konzolu elektrického stĺpu, po ktorom môže nasledovať úhyn. Druhým je náraz do samotného vedenia.
Západoslovenská distribučná sa preto dlhodobo venuje projektom na ochranu vtáctva pred nárazmi do elektrických vedení. Jednou z aktivít, ktoré spoločnosť realizuje, v spolupráci s organizáciou Ochrana dravcov na Slovensku, je práve osadzovanie ekozábran na konštrukcie stĺpov vedenia. Doteraz bolo na Západnom Slovensku takto ošetrených takmer 7 000 stĺpov, čo predstavuje približne 500 km bezpečných vedení. Ošetrované sú stĺpy v kritických oblastiach, pri rekonštrukcii alebo výstavbe nových stĺpov sú chráničky inštalované automaticky.
Okrem stĺpov sa označujú aj vedenia. Na rizikové vedenia bolo doteraz nainštalovaných takmer 3 000 kusov odkloňovačov letu vtákov. Tie minimalizujú riziko nárazov do vedenia aj v zhoršených poveternostných podmienkach. Na ekologizáciu vedení doteraz spoločnosť vynaložila takmer milión eur.
Inštalácia ekochráničiek v rizikovej lokalite Šurany, kde v roku 2017 došlo na stĺpe elektrického vedenia k úhynu bociana.
17. 5. 2018 Information about Západoslovenská distribučná in English
The largest electricity distribution company in Slovakia launched an English version of its website. It contains basic information about the company and its services, failure and outage search engine and contact information for customers who do not speak Slovak.
West Slovakia, where Západoslovenská distribučná operates, is currently experiencing an intense economic boom. One of the related effects is the increased number of foreign citizens who live and work in this region. If you speak English and you need to find out whether there is an electricity outage planned for your supply point or whether a failure lasting longer than 15 minutes has been reported there, you can use this search engine.
Communication with the operators of the Customer Line and Failure Line is only possible in Slovak. English-speaking customers can use the online chat available on working days from 8.00 a.m. to 4.00 p.m.
Západoslovenská distribučná, a.s. is part of the ZSE Group, member of the German utility group E.ON. Our mission is to provide safe and reliable energy supply, improving quality of life of citizens of the western region of Slovakia.
3. 5. 2018 Poruchy aj odstávky vyhľadáte odteraz na jednom mieste
Potrebujete preveriť, či u vás nie je plánovaná odstávka elektriny? Alebo je vo vašej lokalite výpadok a chcete zistiť či porucha už bola nahlásená distribučnej spoločnosti? Pomôže vám nový, integrovaný vyhľadávač plánovaných odstávok a aktuálnych porúch na webe zsdis.sk. Informácie o odstávkach a poruchách môžete mať tiež vždy poruke vďaka Mobilnej aplikácii ZSD.
Plánované odstávky a aktuálne poruchy boli doteraz na našej stránke k dispozícii ako dva samostatné vyhľadávače. Ich spojenie do jedného miesta nie je jediným vylepšením. Veríme, že v novej podobe oceníte prehľadnejšiu grafiku a zobrazenie výsledkov prispôsobené vašej obrazovke, či už vyhľadávate na stolovom počítači, notebooku, tablete alebo v mobile.
Prehľad aktuálnych porúch len u nás
Zverejňovanie termínov plánovaných odstávok je povinnosťou, ktorá našej spoločnosti vyplýva zo zákona. Možnosť vyhľadať aj aktuálne poruchy s trvaním viac ako 15 minút je doplnkovou službou, ktorú sme zaviedli v snahe priblížiť sa potrebám zákazníkov. Spomedzi distribučných spoločností elektriny na Slovensku poskytuje prehľad aktuálnych porúch na svojom webe len Západoslovenská distribučná.
Návod: Ako vyhľadať vaše odberné miesto?
Do vyhľadávača stačí napísať názov vašej obce. Aby ste sa ale nemuseli scrollovať veľkým množstvom vyhľadaných lokalít, odporúčame zadať aspoň kombináciu obec + ulica. Vyhľadávanie plánovaných odstávok je možné spresniť aj zadaním dátumu od/do.
Niekedy môže byť odstávka či porucha len na časti ulice. Ak chcete mať istotu, že sa výsledok vyhľadávania týka aj vás, zadajte váš EIC kód. Ide o identifikačné číslo priradené výhradne vášmu odbernému miestu elektrickej energie. Nájdete ho na Zmluve o pripojení, ktorú ste uzatvorili so spoločnosťou Západoslovenská distribučná a.s., aj na vyúčtovacej faktúre za elektrinu. Pokiaľ tieto dokumenty nemáte po ruke, váš EIC kód môžete zistiť aj na Zákazníckej linke Západoslovenskej distribučnej alebo u vášho dodávateľa elektriny.
14. 3. 2018 Vynovený Distribučný portál prináša viaceré zlepšenia
Po webovom sídle www.zsdis.sk prešiel zásadnou modernizáciou aj druhý online informačný kanál pre zákazníkov ZSD - Distribučný portál. Okrem prehľadnejšieho dizajnu a jednoduchšieho ovládania prináša nové funkcie a lepšie možnosti zobrazenia dát.
Pôvodným účelom Distribučného portálu, nazývaného tiež „Diportál“, bolo naplniť legislatívne povinnosti, ktoré Západoslovenskej distribučnej ako regulovanému subjektu určuje legislatíva vo vzťahu k tzv. dodávateľom elektriny a tiež vo vzťahu ku koncovým zákazníkom. Keďže pôvodná technológia portálu z roku 2004 už nie je udržiavaná výrobcom, bolo potrebné nahradiť ju novou a pristúpiť k celkovému redizajnu aplikácie.
Vynútená zmena bola príležitosťou využiť viaceré podnety, ktoré sme získali od samotných užívateľov portálu. Do aplikácie tak pribudli funkcionality súvisiace s technickou špecifikáciou výmeny dát, nasadzovaním inteligentných meracích systémov (IMS) a poskytovaním nameraných dát, bilančných dát a kmeňových údajov.
Aké funkcie sú k dispozícii pre neregistrovaných a registrovaných užívateľov?
Mimoriadne využívanou súčasťou Distribučného portálu je elektronický formulár žiadosti o pripojenie. Okrem neho ponúka portál neregistrovaným zákazníkom tieto hlavné funkcie:
Kontrola platnosti zmluvy o pripojení, overenie EIC kódu (Energy Identification Code) odberného miesta
V prípade registrácie má užívateľ prístup k ďalším možnostiam, ktoré si na základe platných zmluvných vzťahov vyžadujú zachovanie dôvernosti:
Odberné miesta s možnosťou filtrovať svoje portfólio podľa rôznych kritérií (EIC kód, druh distribučnej sadzby, adresné údaje, implementované IMS, časová platnosť zmlúv a pod.)
Intervalové dáta (činný odber, činná dodávka, údaje o meraniach jalových dát)
Registrové dáta, tzn. zverejnenie zaznamenaných overených odpočtov – nielen odberu, ale aj výroby
História s možnosťou konzultácie spotreby elektrickej energie tak, ako bola fakturovaná
Detail s možnosťou konzultácie/kontroly zmluvných údajov, technických údajov či identifikačných údajov konkrétneho odberného miesta
Pre dodávateľov elektriny sú na Diportále k dispozícii tieto hlavné funkcie:
Faktúry s možnosťou konzultácie fakturačných položiek podľa prehľadnej a voliteľnej filtrácie a uloženia duplikátu príslušného fakturačného dokladu
Bilančné údaje pre splnenie legislatívnej povinnosti naďalej poskytovať subjektom zúčtovania odchýlky v rámci bilančnej skupiny agregáty podľa predpísaných kritérií
Plánované odstávky pre splnenie legislatívnej povinnosti spoločnosti ZSD oznámiť odberateľom začiatok plánovaného obmedzenia alebo prerušenia distribúcie elektriny a dobu trvania obmedzenia alebo prerušenia, skrátenie lehoty vypnutia, príp. zrušenie plánovanej práce. Na rozdiel od funkcionality plánovaných odstávok pre verejnosť je dodávateľom elektriny umožnené filtrovať dáta podľa typu odberu.
Novinky, ktoré by ste nemali prehliadnuť
V závere minulého roku boli užívateľom sprístupnené funkcie Odberné miesta a údaje o dôležitých zmluvných hodnotách týkajúcich sa rezervovanej kapacity (RK), maximálnej rezervovanej kapacity (MRK) a tiež upozornenia o prekročení hodnôt účinníka, RK a MRK vyjadrených v eurách. Zobrazenie týchto dát je teraz možné nie len v numerickej, ale aj v grafickej podobe. V novom riešení je napríklad nameraná hodinová práca zobrazovaná tiež formou tzv. záťažového diagramu.
Ukážka záťažového diagramu Nameraných prekročení RK v zvolenom mesiaci: vpravo – grafické zobrazenie nameraného výkonu s informáciou o RK a MRK vo zvolenom 15 min intervale.
Ukážka grafického zobrazenia intervalových dát za dlhšie, voliteľné obdobie.
Nová verzia Diportálu je zákazníkom dostupná na www.diportal.sk od februára. Na prechodné obdobie sme ponechali v prevádzke aj pôvodnú verziu Diportálu.
23. 2. 2018 Spoločnosť Západoslovenská distribučná varuje pred podvodníkom
V uplynulých dňoch kontaktovali spoločnosť Západoslovenská distribučná, a.s. viacerí zákazníci s informáciou o podvodnom konaní neznámej osoby, ktorá sa vydáva za zamestnanca spoločnosti. Podvodné konanie spočíva v tom, že táto osoba telefonicky kontaktuje zákazníkov s informáciou, že bol u nich zistený neoprávnený odber elektriny a požaduje od nich pod hrozbou odpojenia úhradu dlžnej sumy. Spoločnosť Západoslovenská distribučná žiada zákazníkov, aby boli ostražití a v žiadnom prípade na takéto telefonické výzvy nereagovali a požadovanú sumu neuhrádzali.
Takýmito telefonátmi boli podľa informácií spoločnosti ZSD doteraz kontaktovaní zákazníci v Bratislave a Malých Levároch, nie je však možné vylúčiť, že sa táto osoba zameria aj na iné regióny.
V prípade zistenia neoprávneného odberu elektriny ZSD vždy vyhotovuje písomný protokol, ktorý spolu s vyčíslením škody spôsobenej neoprávneným odberom elektriny a výzvou na úhradu odosiela zákazníkovi. Spoločnosť nikdy nevymáha škodu spôsobenú neoprávneným odberom elektriny telefonicky a nikdy jej úhradu nepožaduje v hotovosti.
V prípade akýchkoľvek pochybností o dôveryhodnosti telefonátu s rovnakým alebo obdobným obsahom, sa zákazníci môžu obrátiť na zákaznícku linku spoločnosti 0850 333 999.
15. 12. 2017 Západoslovenská distribučná spolupracovala na novom webe aj s STU
7. 12. 2017 Aktualizácia procesu pripojenia malých zdrojov
Spoločnosť Západoslovenská distribučná, a.s., si týmto dovoľuje informovať o doplnení Procesu pripojenia zariadenia na výrobu elektriny do distribučnej sústavy spoločnosti Západoslovenská distribučná, a.s. (ďalej len „Proces pripojenia“) ku dňu 08. 12. 2017.
V kapitole 6. Procesu pripojenia, ods. 6.4 Podmienky pripojenia malého zdroja do DS, sa dopĺňa nasledovný text:
Najneskôr do 10 pracovných dní po uvedení malého zdroja do prevádzky Žiadateľ zašle v zmysle §4a odsek 6 Zákona č.309/2009 Z.z. Oznámenie o uvedení malého zdroja do prevádzky.
Celé znenie odseku 6.4 bude nasledovné:
6.4. Podmienky pripojenia malého zdroja do DS
Najneskôr 10 dní pred plánovaným termínom pripojenia malého zdroja do DS, je Žiadateľ povinný predložiť PDS (príslušnému špecialistovi, ktorý uzatváral ZoPz) všetky nasledujúce doklady a uviesť predpokladaný termín uvedenia malého zdroja do prevádzky:
potvrdenie o vykonaní odbornej montáže malého zdroja osobou, ktorá má vydané osvedčenie pre inštalatérov podľa § 13a ods. 2 zákona 309/2009 spolu s fotokópiou osvedčenia,
projektovú dokumentáciu skutkového vyhotovenia,
správu o odbornej prehliadke a odbornej skúške (revíznu správu) malého zdroja,
potvrdenie Žiadateľa o spôsobe prenesenia zodpovednosti za odchýlku deklarujúce uzatvorenie zmluvy na dodávku/odber elektrickej energie s obchodníkom na trhu s elektrickou energiou na osobitnom tlačive - Príloha č. 7.
Doklady je nutné dodať Prevádzkovateľovi DS naraz očíslované a zoradené v zmysle horeuvedeného zoznamu!
Žiadateľ je povinný, v prípade že bola uzatvorená Zmluva o pripojení odberného zariadenia - PRI, uzatvoriť novú Združenú zmluvu o dodávke elektriny u svojho obchodníka. Uzatvorenie novej Združenej zmluvy generuje požiadavku na montáž 4Q elektromera.
Po úspešnej montáži 4Q elektromera a po pripojení malého zdroja do DS Prevádzkovateľ DS (špecialista) zašle Žiadateľovi „Oznámenie o pripojení malého zdroja do DS“ (Príloha č. 11) s uvedením termínu pripojenia malého zdroja do DS.
Po doručení potrebných dokladov k pripojeniu malého zdroja do DS a pred fyzickým pripojením malého zdroja do DS je Žiadateľ povinný uzatvoriť s Prevádzkovateľom Zmluvu o prístupe zariadenia na výrobu elektriny do distribučnej sústavy, ktorej návrh mu Prevádzkovateľ bezodkladne odošle. Po podpise tejto zmluvy je výrobcovi elektriny umožnený prístup malého zdroja do distribučnej sústavy.
17. 7. 2017 Oznámenie o ukončení verejnej konzultácie
Verejná konzultácia k návrhu výkonových limitov pre stanovenie kategórií jednotiek na výrobu elektrickej energie bola ukončená.
Príjem podnetov v rámci tejto verejnej konzultácie bol ukončený. Spracovanie výsledkov verejnej konzultácie prebehne najneskôr do 21.7.2017 a bude zverejnené na webovom sídle SEPS.
16. 6. 2017 Oznámenie o zahájení verejnej konzultácie
Dňa 15.6.2017 SEPS, ako prevádzkovateľ prenosovej sústavy Slovenskej republiky, zahajuje, v zmysle ustanovení Nariadenia Komisie (EÚ) 631/2016 zo 14. apríla 2016, ktorým sa stanovuje sieťový predpis pre požiadavky na pripojenie výrobcov do elektrizačnej sústavy, 30 dňovú verejnú konzultáciu k návrhu výkonových limitov pre stanovenie kategórií jednotiek na výrobu elektrickej energie.
Verejná konzultácia prebieha na webovej stránke SEPS, kde nájdete aj bližšie informácie o predmete a organizácii konzultácie: http://www.sepsas.sk/
1. 10. 2016 Aktualizácia procesu pripojenia zariadenia na výrobu elektriny
Spoločnosť Západoslovenská distribučná, a.s. (ďalej len „Prevádzkovateľ“), si týmto dovoľuje informovať o aktualizácii Procesu pripojenia zariadenia na výrobu elektriny do distribučnej sústavy spoločnosti Západoslovenská distribučná, a.s. ku dňu 01.10.2016 (ďalej len „Proces pripojenia“) jeho rozšírením o možnosť podávania Žiadostí o pripojenie malého zdroja do 10 kW aj pomocou elektronickej žiadosti a s tým súvisiacimi úpravami na formulároch „Žiadosť o pripojenie zariadenia na výrobu elektriny do distribučnej sústavy spoločnosti Západoslovenská distribučná, a.s.“ (ďalej len „Žiadosť o pripojenie zariadenia na výrobu elektriny“) resp. „Žiadosť o pripojenie malého zdroja do 10kW do distribučnej sústavy spoločnosti Západoslovenská distribučná, a.s. - vydanie stanoviska k rezervovanej kapacite na pripojenie malého zdroja podľa § 4a zákona č. 309/2009 Z. z.“ (ďalej len „Žiadosť o pripojenie malého zdroja“).
(Žiadosť o pripojenie zariadenia na výrobu elektriny a Žiadosť o pripojenie malého zdroja ďalej spoločne len „Žiadosti o pripojenie“).
Pre úspešné pripojenie zariadenia na výrobu elektriny do distribučnej sústavy Prevádzkovateľa je Žiadateľ povinný zaslať vyplnený formulár Žiadosť o pripojenie zariadenia na výrobu elektriny resp. Žiadosť o pripojenie malého zdroja spolu s povinnými prílohami na predpísaných tlačivách, uvedených na internetovej stránke www.zsdis.sk v sekcii Výrobcovia elektriny. Žiadosť o pripojenie malého zdroja je možné vyplniť aj elektronicky na stránkach https://www.diportal.sk/zsdis-pri-vyroba-web/nova-ziadost.html.
Formulárom Žiadosť o pripojenie zariadenia na výrobu elektriny je možné požiadať o:
pripojenie nového paralelného zariadenia na výrobu elektriny
zmenu typu alebo zvýšenie/zníženie maximálnej kapacity pripojeného existujúceho zariadenia na výrobu elektriny
zmenu výrobcu elektriny
nezáväznú územnotechnickú informáciu
vydanie stanoviska pre Osvedčenie v zmysle zákona č.251/2012 Z.z.
Formulárom Žiadosť o pripojenie malého zdroja je možné požiadať o:
pripojenie nového malého zdroja
zmenu typu alebo zvýšenie/zníženie maximálnej kapacity pripojeného malého zdroja
V prípade, ak budú Prevádzkovateľovi doručené Žiadosti o pripojenie v rozpore s aktualizovaným Procesom pripojenia resp. Žiadosti o pripojenie nebudú obsahovať všetky požadované údaje alebo prílohy, nebudú takéto Žiadosti o pripojenie Prevádzkovateľom akceptované a budú vrátené Žiadateľovi.
16. 8. 2016 Žiadosť o pripojenie malého zdroja môžete podať už aj elektronicky
Nový elektronický formulár žiadosti o pripojenie malého zdroja do distribučnej sústavy umožňuje zákazníkom jej podanie kedykoľvek a kdekoľvek. Počas vypĺňania žiadosti sú žiadateľovi pri jednotlivých poliach k dispozícii nápovedy, ktoré uľahčujú zadávanie údajov. O prijatí žiadosti o pripojenie malého zdroja je zákazník informovaný zaslaním správy na e-mail, ktorý zadal pri jej vypĺňaní.
Okrem pohodlného podania žiadosti o pripojenie malého zdroja má následne zákazník možnosť na stránke www.diportal.sk/zsdis-pri-vyroba-web/overenie-stavu-ziadosti.html sledovať stav jej spracovania.
Žiadosť o pripojenie malého zdroja je možné podať na zariadenia na výrobu elektriny spĺňajúce podmienky výroby elektriny z malého zdroja v zmysle §4a zákona 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, teda na zariadenia s inštalovaným výkonom do 10kW ktorých výroba sa nepovažuje za podnikanie v zmysle zákona č. 251/2012 Z. z. o energetike a o zmene a doplnení niektorých zákonov a ostatných súvisiacich právnych predpisov.
8. 8. 2016 Pripájanie malých zdrojov
O pripojenie malého zdroja do distribučnej sústavy Prevádzkovateľa môžete požiadať nasledovnými spôsobmi:
Elektronicky vyplňte Žiadosť o pripojenie malého zdroja do 10 kW do distribučnej sústavy Prevádzkovateľa (ďalej len „Žiadosť o pripojenie“) na stránkach https://www.diportal.sk/zsdis-pri-vyroba-web/nova-ziadost.html.
Vyplňte a vytlačte Žiadosť o pripojenie, na tlačive ktoré je zverejnené na webovom sídle Prevádzkovateľa www.zsdis.sk v sekcii Výrobcovia elektriny.
Pripojte potrebné prílohy:
Fotokópie typových listov s technickými údajmi zariadení od ich výrobcov (fotovoltaické panely, striedač, generátor, transformátor a pod.).
Prehľadný situačný plán, ortofotomapa, katastrálna mapa s vyznačením polohy objektu. V pláne musia byť zakreslené tiež všetky susediace objekty (Tu môžete využiť služby ponúkané aplikáciou Geoportál http://www.zsdis.sk/sk/Geoportal).
Výpis z listu vlastníctva evidovanom v príslušnom katastri nehnuteľností na pozemok na ktorom je požadovaná výstavba zariadenia na výrobu elektriny.
Jednopólovú schému zapojenia vyvedenia výkonu od zariadenia na výrobu elektriny smerom k deliacemu miestu medzi žiadateľom a spoločnosťou Západoslovenská distribučná, a.s., s uvedením typov a dĺžok uvažovaných vedení.
Úradne overený výpis z Obchodného registra SR alebo úradne overenú kópiu listiny o zriadení právnickej osoby, nie staršiu než tri mesiace (fyzické osoby, ktoré nemajú obchodnú firmu výpis neprikladajú).
Doručte Prevádzkovateľovi kompletnú Žiadosť o pripojenie spolu s prílohami.
Prevádzkovateľ Žiadosť o pripojenie posúdi a v prípade, ak je Žiadosť o pripojenie úplná a bez nedostatkov, Prevádzkovateľ na základe výpočtu pripojiteľnosti rozhodne, či je možné v požadovanom mieste malý zdroj pripojiť do distribučnej sústavy. Ak je na základe výpočtu pripojiteľnosti možné v požadovanom mieste malý zdroj pripojiť, Prevádzkovateľ vypracuje a odošle Vám na podpis návrh Zmluvy o pripojení zariadenia na výrobu elektriny do distribučnej sústavy Prevádzkovateľa (ďalej ako „Zmluva o pripojení malého zdroja“), ktorej obsahom budú obchodné a technické podmienky pripojenia malého zdroja do distribučnej sústavy a rezervovanie kapacity v distribučnej sústave. Odo dňa uzatvorenia Zmluvy o pripojení malého zdroja Prevádzkovateľ pre Vás rezervuje maximálnu rezervovanú kapacitu v súlade a za podmienok uvedených v Zmluve o pripojení malého zdroja.
Ak pripojenie malého zdroja vyžaduje zmenu technických podmienok pripojenia existujúceho odberného elektrického zariadenia (existujúceho odberného miesta), Prevádzkovateľ spolu s návrhom Zmluvy o pripojení malého zdroja vám odošle návrh Zmluvy o pripojení odberného elektrického zariadenia žiadateľa do distribučnej sústavy (ďalej ako „Zmluva o pripojení odberného zariadenia“) s novými technickými podmienkami pripojenia. Platnosť Zmluvy o pripojení malého zdroja je podmienená platnosťou Zmluvy o pripojení odberného zariadenia.
Prevádzkovateľ sa vyjadrí k projektovým dokumentáciám týkajúcim sa pripojenia malého zdroja do distribučnej sústavy až po tom, ako bude platne uzatvorená Zmluva o pripojení malého zdroja.
Ak máte záujem o bezplatnú montáž rozpínacieho zariadenia na mechanické oddelenie kontaktov pripojenia pri strate napätia v distribučnej sústave v zmysle §4a ods. 1 písm. c) Zákona o podpore, je povinný o to Prevádzkovateľa požiadať. Pod rozpínacím zariadením na mechanické oddelenie kontaktov pripojenia pri strate napätia v distribučnej sústave sa rozumie stýkač slúžiaci ako hlavné rozpojovacie miesto (ďalej len „HRM“) podľa technických podmienok Prevádzkovateľa. Žiadosť o montáž musí obsahovať:
špecifikácia dotknutého odberného a odovzdávacieho miesta (adresa a EIC kód) a vaše kontaktné údaje.
Prevádzkovateľ Vás následne kontaktuje a dohodne s Vami termín montáže HRM. Pre vylúčenie pochybností Prevádzkovateľ zabezpečuje výlučne montáž HRM. HRM (príslušný stýkač a kabeláž) si zabezpečujete vy a na vlastné náklady.
Najneskôr 10 dní pred plánovaným termínom pripojenia malého zdroja do distribučnej sústavy (ďalej len „DS“) je nevyhnutné predložiť Prevádzkovateľovi všetky nasledujúce doklady a uviesť predpokladaný termín uvedenia malého zdroja do prevádzky:
vyhlásenie o zhode na striedač a generátor;
potvrdenie o vykonaní odbornej montáže malého zdroja osobou, ktorá má vydané osvedčenie pre inštalatérov podľa § 13a ods. 2 zákona 309/2009 spolu s fotokópiou osvedčenia;
projektovú dokumentáciu skutočného vyhotovenia;
potvrdenie Žiadateľa deklarujúce uzatvorenie zmluvy na dodávku a prevzatie zodpovednosti za odchýlku elektrickej energie s obchodníkom na trhu s elektrickou energiou (s ľubovoľným dodávateľom) na predpísanom tlačive zverejnenom na webovom sídle Prevádzkovateľa www.zsdis.sk v časti Výrobcovia elektriny.
Ak bola uzatvorená nová Zmluva o pripojení odberného zariadenia z dôvodu zmeny technických podmienok pripojenia (viď. bod 3 vyššie), je nutné uzatvoriť so svojim dodávateľom elektriny novú zmluvu o združenej dodávke elektriny.
Po doručení kompletných dokladov pre uvedenie malého zdroja do prevádzky (doklady z bodu 8) je nutné uzatvoriť s Prevádzkovateľom Zmluvu o prístupe zariadenia na výrobu elektriny do distribučnej sústavy, ktorej návrh Vám Prevádzkovateľ bezodkladne odošle. Po podpise tejto zmluvy Vám je umožnený prístup malého zdroja do distribučnej sústavy.
Po úspešnej montáži/výmene elektromera a po pripojení malého zdroja do DS Vám Prevádzkovateľ zašle „Oznámenie o pripojení malého zdroja do DS“ s uvedením termínu pripojenia malého zdroja do DS.
28. 1. 2016 Postúpenie práv a povinností výrobcu elektriny
3 x vyplnené tlačivo „Zmluva o postúpení práv a povinností výrobcu elektriny_pred uvedením do prevádzky“, s notársky overenými podpismi Postupcu aj Postupníka, v presnej formulácii a forme na predpísaných tlačivách uverejnených na www.zsdis.sk v sekcii Výrobcovia elektriny – Ako sa pripojiť,
novú „Žiadosť o pripojenie odberného elektrického zariadenia k distribučnej sústave“ na Postupníka. Tlačivo je zverejnené na www.zsdis.sk v sekcii Výrobcovia elektriny – Ako sa pripojiť (platí iba v prípade, ak na odbernom mieste výrobne bola uzatvorená ZoP, verzia pre občanov, verzia pre firmy),
13. 1. 2016 Západoslovenská distribučná odporúča spoľahlivých elektrikárov
Spoločnosť Západoslovenská distribučná pripravila zoznam partnerov, ktorých odporúča zákazníkom na elektroinštalačné práce. Prehľadná databáza pomôže záujemcom nájsť spoľahlivého a overeného elektrikára.
Služba „odporúčaní elektrikári“ je bezplatná. Na webovej stránke ZSD sa nachádza zoznam živnostníkov a spoločností so zameraním na elektroinštalačné práce. Zverejnení odporúčaní elektrikári musia vlastniť oprávnenie na vykonávanie aspoň dvoch z týchto činností: projektovanie elektrických zariadení; elektromontážne práce (vybudovanie prípojky, montáž elektromerového rozvádzača); elektroinštalačné práce (vybudovanie bytových rozvodov, inštalácia elektrických spotrebičov); prehliadky, skúšky elektrických zariadení, bleskozvodov a spotrebičov (revízna činnosť).
„Záujem o túto službu je väčší, než sme očakávali. Som rád, že zákazníkom takto uľahčujeme výber spoľahlivých elektrikárov, napríklad pri príprave odberného miesta na pripojenie do distribučnej sústavy. Keďže ročne vybavíme viac ako 20 000 žiadostí o pripojenie, dávame touto službou zároveň možnosť kvalitným živnostníkom a firmám zadarmo sa zviditeľniť a rozšíriť tak svoju klientelu“, uviedol Andrej Juris, predseda predstavenstva ZSD.
V prípade záujmu o takúto spoluprácu so spoločnosťou Západoslovenská distribučná, stačí vyplniť Žiadosť o zaradenie do databázy odporúčaných elektrikárov. Ak žiadateľ vlastní oprávanie vykonávať aspoň dve z požadovaných činností, je s ním uzatvorená zmluva o spolupráci a je zverejnený v databáze odporúčaných elektrikárov.
Zoznam odporúčaných elektrikárov sa nachádza na webovej stránke spoločnosti http://www.zsdis.sk/sk/Uvod/Online-sluzby/Odporucani-elektrikari. Živnostníci, alebo firmy sú ňom prehľadne zoradení podľa okresov, v ktorých pôsobia, ako aj podľa činností, ktoré vykonávajú. Služba je určená pre lokalitu západného Slovenka, v ktorej spoločnosť Západoslovenská distribučná pôsobí.
22. 10. 2015 Nový formulár Žiadosti o pripojenie vyplníte jednoduchšie
Spoločnosť Západoslovenská distribučná zverejnila na svojej stránke vylepšené elektronické formuláre Žiadosti o pripojenie pre občanov aj firmy.
Vo formulároch pribudli nápovedy pre vypĺňanie jednotlivých polí, ktoré sa zobrazia pri umiestnení kurzora na konkrétne pole Žiadosti. Cieľom úprav je uľahčiť zákazníkom Západoslovenskej distribučnej proces žiadosti. Aktualizované elektronické formuláre nájdete na tejto stránke. Pre zobrazovanie nápovedy je potrebné Žiadosť buď otvoriť cez prehliadače Internet Explorer, prípadne Mozilla Firefox, alebo otvoriť až po stiahnutí do vášho počítača.
2. 10. 2015 ZSD uvedie novú službu samoodpočty
19. 8. 2015 ZSD bude odporúčať elektrikárov
Staňte sa súčasťou databázy preverených elektrikárov na stránke zsdis.sk a získajte nových zákazníkov.
Všetky potrebné informácie a registračný formulár nájdete na stránke www.zsdis.sk/elektrikari a v informačnom letáku. Tešíme sa na spoluprácu.
7. 8. 2015 Západoslovenská distribučná posilnila práva zákazníkov
Spoločnosť Západoslovenská distribučná zriadila od 1. augusta 2015 inštitút ombudsmana.
Spoločnosť Západoslovenská distribučná zriadila od 1. augusta 2015 inštitút ombudsmana. Na ombudsmana sa môžu obrátiť zákazníci, ktorí svoje podnety riešili ako reklamáciu a nie sú spokojní s výsledkom reklamačného procesu. Podanie zákazníka sa bude následne prešetrovať nezávisle od výsledku predchádzajúceho reklamačného konania.
V rámci nového šetrenia sa bude skúmať predovšetkým to, či spoločnosť Západoslovenská distribučná postupovala v súlade s platnými právnymi predpismi, predpismi záväznými pre účastníkov trhu s elektrinou, zmluvnými záväzkami a vykonateľnými rozhodnutiami súdov a orgánov verejnej moci. V prípade, že ombudsman vyhodnotí podnet ako oprávnený, navrhne aj riešenie na urovnanie sporu.
„Naša spoločnosť chce zákazníkom poskytovať za každých okolností férové a kvalitné služby. Napriek tomu môžu nastať situácie, keď majú zákazníci dojem, že ich podnet nebol dostatočne prešetrený, poprípade nepovažujú za dostatočný spôsob, akým sa ku riešeniu podania spoločnosť postavila. Zriadením inštitútu ombudsmana dávame zákazníkom možnosť nezávislého preverenia vzniknutého problému,“ uviedol Andrej Juris, predseda predstavenstva Západoslovenskej distribučnej.
Ombudsmana ZSD je možné kontaktovať elektronicky na adrese ombudsman@zsdis.sk, resp. písomnou formou na korešpondenčnej adrese spoločnosti (Západoslovenská distribučná, a.s.; P.O.BOX 292; 810 00 Bratislava 1). Písomné podanie je možné doručiť aj osobne, do podateľne spoločnosti na adrese: Západoslovenská distribučná, a.s.; Čulenova 6; 816 47 Bratislava.
Spoločnosť Západoslovenská distribučná, a.s., vstúpila na trh dňa 1. júla 2007 ako 100 % dcérska akciová spoločnosť Západoslovenskej energetiky, a.s. Spoločnosť zodpovedá za prevádzku distribučnej sústavy. Je držiteľom všetkých potrebných licencií o energetike a podlieha pravidlám regulácie podľa výnosov Úradu pre reguláciu sieťových odvetví.
3. 8. 2015 Pripájanie malých zdrojov
Ak pripojenie malého zdroja vyžaduje zmenu technických podmienok pripojenia existujúceho odberného elektrického zariadenia (existujúceho odberného miesta, napr. potreba premiestnenie elektromerového rozvádzača na verejne prístupné miesto), Prevádzkovateľ spolu s návrhom Zmluvy o pripojení malého zdroja odošle Žiadateľovi návrh zmluvy o pripojení odberného elektrického zariadenia žiadateľa do distribučnej sústavy (ďalej ako „Zmluva o pripojení odberného zariadenia“) s novými technickými podmienkami pripojenia. Platnosť Zmluvy o pripojení malého zdroja je podmienená platnosťou Zmluvy o pripojení odberného zariadenia.
Ak má Žiadateľ záujem o bezplatnú montáž rozpínacieho zariadenia na mechanické oddelenie kontaktov pripojenia pri strate napätia v distribučnej sústave v zmysle §4a ods. 1 písm. c) Zákona o podpore, je povinný o to Prevádzkovateľa požiadať (zástupcu, osobu poverenú konať v technických veciach Zmluvy o pripojení malého zdroja – miestne príslušného špecialistu tímu správy VN, NN). Pod rozpínacím zariadením na mechanické oddelenie kontaktov pripojenia pri strate napätia v distribučnej sústave sa rozumie stykač slúžiaci ako hlavné rozpojovacie miesto (ďalej len „HRM“) podľa technických podmienok Prevádzkovateľa. Žiadosť o montáž musí obsahovať:
Za týmto účelom je Žiadateľ povinný najneskôr 10 dní pred plánovaným termínom pripojenia malého zdroja do distribučnej sústavy (ďalej len „DS“) predložiť Prevádzkovateľovi všetky nasledujúce doklady a uviesť predpokladaný termín uvedenia malého zdroja do prevádzky:
Po úspešnej montáži/výmene elektromera a po pripojení malého zdroja do DS Prevádzkovateľ zašle Žiadateľovi „Oznámenie o pripojení malého zdroja do DS“ s uvedením termínu pripojenia malého zdroja do DS.
Po doručení „Oznámenia o pripojení malého zdroja do DS“ je Žiadateľ povinný uzatvoriť s Prevádzkovateľom Zmluvu o prístupe malého zdroja do distribučnej sústavy a distribúcii elektriny, ktorej návrh mu Prevádzkovateľ bezodkladne odošle. Po podpise tejto zmluvy je výrobcovi elektriny umožnený prístup malého zdroja do distribučnej sústavy.
12. 6. 2015 Hromadné odplombovanie a zaplombovanie elektromerov
Pri rekonštrukciách bytových domov prichádza často k manipulácii s elektromermi, o čom nie sú majitelia/nájomníci bytov informovaní. V snahe predísť takýmto situáciám, pripravila spoločnosť Západoslovenská distribučná, a.s. formulár Žiadosť o hromadné odplombovanie/zaplombovanie, ktorú musí podať oprávnená osoba (napr. správca bytového domu) v prípade, že žiada o odplombovanie/zaplombovanie dvoch a viac elektromerov.
Viac informácií o službe hromadného odplombovania a zaplombovania
23. 4. 2015 Ponuka bezplatných informačných služieb pre mestá a obce
Spoločnosť Západoslovenská distribučná ponúka obciam a mestám, ktoré spadajú do jej územnej pôsobnosti, balík bezplatných služieb. Služby uľahčia informovanie občanov o plánovaných i neplánovaných odstávkach elektrickej energie.
Prvou službou je umiestnenie bannera priamo na webové stránky miest a obcí. Banner umožní občanom jednoduchý prístup na získanie informácií ohľadom plánovaných odstávok elektriny v ich obci/meste na nasledujúcich 15 kalendárnych dní. Okrem plánovaných odstávok získajú občania priamy prístup na informáciu o aktuálnych neplánovaných poruchách, ktoré trvajú viac ako 15 minút. Informácia obsahuje začiatok poruchy a predpokladaný čas odstránenia.
Prostredníctvom bannera sa občania jediným kliknutím dostanú k podaniu on-line žiadosti o pripojenie do distribučnej sústavy, bez nutnosti hľadania elektronickej žiadosti o pripojenie.
Postup ako nasadiť banner na stránku
Spoločnosť Západoslovenská distribučná zároveň informovala o poskytnutí týchto bezplatných služieb všetkých primátorov / starostov miest a obcí.
Druhou službou je zasielanie SMS správ primátorom/starostom v prípade porúch súvisiacich s distribúciou elektrickej energie v konkrétnom meste či obci. Prostredníctvom SMS správ budú informovaní o vzniku poruchy v ich meste/obci, počte dotknutých miest a predpokladanom čase odstránenia poruchy.
V prípade záujmu o túto aplikáciu stačí, aby primátor/starosta nahlásil mobilné telefónne číslo, na ktoré si žiada zasielanie informácií o poruchách. Telefónne číslo, spolu s názvom obce (v Bratislave názov mestskej časti) stačí poslať emailom na adresu odberatel@zsdis.sk.
8. 11. 2014 Oznam o obmedzenej dostupnosti Distribučného portálu
v súčasnosti realizujeme údržbu Distribučného portálu. Prebieha aktualizácia a technická optimalizácia systému za účelom zvýšenia jeho rýchlosti a spoľahlivosti. Ospravedlňujeme sa za prípadné nepohodlie počas obmedzenej dostupnosti.
26. 8. 2014 Západoslovenská distribučná prináša „smart metre“
Spoločnosť Západoslovenská distribučná, a.s., prináša na Slovensko inteligentný merací systém, ktorý ponúka koncovým odberateľom možnosť efektívnejšieho využívania elektrickej energie. Inteligentný merací systém, tzv. „smart metering“, bude bezplatne zavedený vo viacerých fázach tým koncovým odberateľom, ktorých ročná spotreba presiahne minimálne 4 MWh, prípadne výrobcom elektriny, resp. vlastníkom nabíjacích staníc.
Všetky informácie o spotrebe nájde koncový používateľ na webovej stránke spoločnosti www.zsdis.sk/Uvod/Online-sluzby/Distribucny-portal, kde mu bude po registrácii vytvorené vlastné používateľské konto.
Viac informácií o inteligentných meracích systémoch
18. 6. 2014 Pozor na falošné platby za výmenu elektromera
Spoločnosť Západoslovenská distribučná, a.s., zaznamenala v poslednom čase viacero pokusov o podvod, keď neznáma osoba požadovala od zákazníka falošnú platbu za výmenu elektromera.
Upozorňujeme preto všetkých našich zákazníkov, či už sa jedná o domácnosti alebo firmy a organizácie, že spoločnosť Západoslovenská distribučná, a.s., nikdy nevyžaduje úhradu faktúry alebo iné platby v hotovosti. Všetky platobné operácie vo vzťahu k distribučnej spoločnosti je možné realizovať výlučne poštovou poukážkou, bankovým prevodom alebo platobným príkazom, či zriadením inkasa.
V poslednom prípade z Nitry bola podvedená zákazníčka oslovená osobou, ktorá sa predstavila ako „pracovník ZSD“ a žiadala za kontrolu elektromerového rozvádzača pred výmenou elektromera okamžitú úhradu vo výške 40 €.
Podozrenie z podvodu potvrdila aj Západoslovenská distribučná, ktorá na danom odbernom mieste v tom čase navykonávala žiadnu činnosť a práce súvisiace s výmenou elektromera boli plánované až o tri dni,
Okrem iného, spoločnosť Západoslovenská distribučná, a.s., upovedomuje svojich zákazníkov o pravidelnej výmene elektromera písomne vopred a takáto výmena je vždy bezplatná.
V prípade, ak sa zákazníci stretnú s podobným pokusom o podvod alebo majú pochybnosti o pravosti faktúr, či iných náležitostí, nech sa obrátia na Zákaznícku linku 0850 333 999 alebo priamo na políciu.
28. 1. 2014 Výhody SEPA pocítia už od februára 2014 najmä firmy obchodujúce so zahraničím
Zavedenie spoločnej meny euro a následné používanie spoločného platidla v hotovostnej oblasti v rámci krajín eurozóny bolo základným impulzom myšlienky vytvorenia spoločného priestoru platieb aj v bezhotovostnom platobnom styku.
Projekt, ktorého cieľom je zjednotenie pravidiel a štandardov pri realizácii bezhotovostných platieb bol nazvaný SEPA - Single Euro Payments Area (Jednotná oblasť platieb v eurách). Základným cieľom SEPA je zrušenie hraníc pre realizáciu bezhotovostných platieb v mene euro. SEPA platby budú vykonávané podľa rovnakých pravidiel, rovnakými postupmi a v súlade s rovnakými štandardmi vo všetkých SEPA krajinách.
Krajiny SEPA:
Členské krajiny Európskeho hospodárskeho priestoru (EHP): Belgicko, Bulharsko, Cyprus, Česko, Dánsko, Estónsko, Fínsko, Francúzsko, Grécko, Holandsko, Chorvátsko, Írsko, Island, Lichtenštajnsko, Litva, Lotyšsko, Luxembursko, Malta, Maďarsko, Nemecko, Nórsko, Poľsko, Portugalsko, Rakúsko, Rumunsko, Slovensko, Slovinsko, Španielsko, Švédsko, Taliansko, Spojené kráľovstvo Veľkej Británie a Severného Írska.
Výhody SEPA pocítia už od februára 2014 najmä firmy obchodujúce so zahraničím. Bude im stačiť jeden účet na všetky finančné transakcie, ktoré robia v eurách.
Najdôležitejšie zmeny v bankových platbách
SEPA platby. Od 1. februára 2014 sa všetky domáce a cezhraničné platby v eurách v rámci krajín Európskeho spoločenstva stanú SEPA platbami. Z účtu sa budú môcť realizovať úhrady a inkasá kdekoľvek v rámci SEPA krajín rovnako a za rovnaký poplatok ako v prípade domácich platieb.
Zmena na IBAN účet. Dnes v domácom platobnom styku využívame účet v tvare BBAN (base bank account number). Počnúc dátumom 1. 2. 2014 banky a podnikatelia budú povinní komunikovať svoje číslo bankového účtu už iba v IBAN forme. Fyzické osoby túto povinnosť budú mať až po uplynutí prechodného obdobia, t.j. po 1. 2. 2016 - banky vám ho každopádne priebežne zobrazujú aj dnes (napr. v internetbankingu alebo vo výpise z účtu). IBAN (International Bank Account Number) predstavuje 24-miestny medzinárodný formát bankového účtu, ktorý sa tvorí podľa dohodnutých pravidiel zo slovenského formátu účtu.
Súčasný tvar účtu (BBAN): 2628178102/1100
Účet vo formáte IBAN: SK84 1100 0000 0026 2817 8102
Zmeny v inkasách. V súčasnosti si klient súhlas s inkasom vybaví v banke - osobne alebo prostredníctvom internetbankingu. Od 1. 2. 2014 však bude musieť urobiť ako prvý krok zriadenie si tzv. Mandátu na inkaso v SEPA s príjemcom platieb, t.j. so svojím dodávateľom služby. Následne však je povinný o tom informovať aj svoju banku, buď osobne alebo prostredníctvom internetbankingu a zadať si súhlas s inkasom aj v banke. Tam si tiež môže - tak ako doteraz - zriadiť aj limit či periodicitu inkasa.
V prípade cezhraničného inkasa už nebude treba otvárať si účet v inej krajine eurozóny.
CID (Creditor Identifier) – Identifikátor príjemcu CID slúži na jednoznačnú identifikáciu inkasanta. Musí ho mať pridelený každý subjekt, ktorý chce inkasovať finančné prostriedky z účtu platiteľa/zákazníka na základe mandátu. Spoločnosť Západoslovenská distribučná, a.s., má pridelený identifikátor CID:
Západoslovenská distribučná, a.s. SK63ZZZ70000000006
UMR (Unique Mandate Reference) – jedinečná referencia mandátu, ktorá slúži na identifikáciu inkasného vzťahu a konkrétneho mandátu. Bude sa objavovať v každej inkasovanej položke súvisiacej s týmto mandátom. Pre zákazníkov spoločnosti Západoslovenská distribučná, a.s., bude slúžiť ako UMR ich číslo zmluvného účtu.
Refund – klient bude mať právo na vrátenie inkasovanej platby do 8 týždňov od realizácie inkasa bez udania dôvodu
Zmeny, ktoré SEPA prináša v spoločnosti Západoslovenská distribučná, a.s. (ZSD)
Od 1. 2. 2014 dochádza k implementácii európskej legislatívy SEPA aj do systémových nastavení ZSD:
od 1. 2. 2014 bude v bankovom styku využívaný formát účtu v IBAN; pre fyzické osoby platí výnimka do 31. 1. 2016, kedy ešte môžu používať súčasný formát účtu (BBAN)
ZSD na svojich tlačivách zobrazuje IBAN aj BBAN
zriaďovanie inkasa od 1. 2. 2014 - ak zákazník chce dať súhlas na inkaso, musí vyplniť formulár Mandát na inkaso v SEPA, ktorý je zverejnený na webovom sídle spoločnosti ZSD aj s inštrukciami, ako tento mandát vyplniť, a zaslať ho adresu Západoslovenská distribučná, a.s., P.O. BOX 292, 810 00 Bratislava 1, uvedenú tiež v inštrukciách pre vyplnenie formulára.
po vyplnení a podpísaní formulára je potrebné, aby si zákazník zriadil inkaso aj vo svojej banke a až vtedy je proces zriadenia inkasa úplný, inak jeho banka nepovolí prostriedky zinkasovať.
Ak má zákazník inkaso zriadené už pred 1. 2. 2014, to ostáva v platnosti bez ohľadu na SEPA zmeny a bude bežať tak ako doteraz.
Kompletné informácie k projektu SEPA nájdete na webovom sídle Národnej banky Slovenska.
18. 12. 2013 Oznámenie prevádzkovateľa distribučnej sústavy
Oznámenie prevádzkovateľa distribučnej sústavy, spoločnosti Západoslovenská distribučná, a.s., ktorým sa pozastavuje prijímanie žiadostí o pripojenie zariadenia na výrobu elektriny po 19.12.2013 (vrátane 19.12.2013).
Oznámenie prevádzkovateľa distribučnej sústavy (PDF, 288 kB)
9. 6. 2013 Postup pri obnove dodávok elektrickej energie zákazníkom v oblastiach postihnutých povodňami
Zatopenie nehnuteľností a distribučných trafostaníc v povodí Dunaja prinútilo prevádzkovateľa elektrickej sústavy (Západoslovenská distribučná, a.s. - ZSD) prerušiť v postihnutých oblastiach dodávku elektrickej energie. Distribučnú sieť uvedieme do prevádzky ihneď po obnovení funkčnosti jej prvkov a zaistení jej bezpečnej prevádzky.
Kvôli prevencii úrazov elektrickým prúdom a vzniku požiarov sa obnovenie dodávky elektriny v postihnutých oblastiach vykonáva „zhora nadol“. Znamená to, že energetici preverujú funkčnosť a bezpečnosť prevádzky najskôr jednotlivých trafostaníc, potom rozvodných skríň a až nakoniec pristupujú k opätovnému pripojeniu jednotlivých objektov (domov, záhrad, dielní a pod.). Tam, kde to bude technicky možné, dodávku ihneď obnovia. Ak je poškodená elektroinštalácia domácnosti alebo distribúcie, tak obnovenie dodávky elektriny sa vykoná po nutnej oprave/výmene zariadenia.
Postup pri obnovovaní dodávky elektriny do odberných zariadení:
1. Ak nedošlo k zatopeniu domovej inštalácie, skrine elektromera alebo elektrického vedenia do objektu, dodávka bude obnovená ihneď spolu so sprevádzkovaním rozvodnej siete.
2. Ak došlo k zatopeniu celého objektu alebo jeho časti vrátane elektrickej inštalácie (t.j. elektromer a/alebo elektroinštalácia objektu sa ocitli úplne alebo sčasti pod vodou), je nutné
- ohlásiť rozsah poškodenia na zákazníckej/poruchovej linke ZSD 0850 333 999/ 0800 111 567,
- zabezpečiť kontrolu, prípadne i opravu inštalácie objektu odborne spôsobilou osobou. Elektromer tvorí rozhranie zodpovednosti medzi ZSD a majiteľom/používateľom objektu, ktorý zodpovedá za všetky prvky elektroinštalácie od elektromera smerom k objektu.
3. Podmienky obnovenia dodávky elektriny:
a) po telefonickej žiadosti vlastníka objektu (alebo jeho splnomocnenca) s vyhlásením, že elektrické zariadenie bolo odborne skontrolované a je prevádzkovo bezpečné,
b) žiadateľ bude zároveň požiadaný o zodpovedanie otázky, či mal objekt alebo elektromerový rozvádzač pod vodou.
Zamestnanci ZSD vykonajú opätovné zaplombovanie, elektromer skontrolujú a vymenia bez poplatku.
Pred obnovením dodávky elektriny v objektoch s čiastočným zatopením bez zásahu elektrickej inštalácie upozorňujeme zákazníkov, aby najprv vypli ističe alebo poistky a odpojili elektrické spotrebiče používané v zatopených častiach domu a skontrolovali ich stav. V prípade zistenia akejkoľvek poruchy alebo pri neistote o stave zariadenia vypnite istič pred elektromerom, prípadne hlavný istič objektu.
Upozorňujeme, že zákazníkom zostáva povinnosť udržiavať svoje odberné elektrické zariadenia v stave, ktorý zodpovedá právnym predpisom a technickým normám. Kontroly či opravy elektrickej inštalácie je nutné zveriť kvalifikovaným osobám, t.j. odborným elektroinštalačným firmám či osobám s elektrotechnickou kvalifikáciou.
Prípadné poruchy v dodávke elektriny v úsekoch, kde bola obnovená dodávka elektriny, hláste na telefónne číslo 0800 111 567. Pred telefonátom skontrolujte, či nie je príčina v elektroinštalácii vo vnútri objektu.
Odberateľom v zaplavených oblastiach sa za spôsobené ťažkosti ospravedlňujeme a dovolíme si požiadať o trpezlivosť pri riešení tejto mimoriadnej situácie. Bezpečnosť i zdravie musia zostať prvoradými.
Postup na stiahnutie (PDF, 327 kB)
Predpokladané otázky
"U susedov už svietia a ja ešte nie“ - prečo?
Domy/objekty aj v tesnom susedstve môžu byť napájané z rôznych miest elektrickej siete. Sú preto dve možnosti - dodávku do vášho napájacieho vedenia ešte nebolo možné obnoviť, resp. porucha je ešte priamo u vás.
Čo s poškodenými elektromermi?
Zaplavené alebo inak poškodené elektromery budú už v priebehu prvotných kontrol zo strany pracovníkov ZSD demontované. Po uskutočnených opravách a kontrolách elektrickej inštalácie v objektoch budú následne namontované nové elektromery. Náklady na výmenu elektromerov sú záležitosťou ZSD.
Ako bude vykonaný odpočet pri výmene elektromerov?
Stav odberu zaznamenaný na meradle pôvodného elektromera bude súčasťou protokolu o jeho výmene. Pokiaľ budete v čase výmeny elektromera doma, môžete sa o tom presvedčiť sami, prípadne potvrdiť stav svojím podpisom.
Akým spôsobom zoženiem elektroinštalačnú firmu?
Elektroinštalačné spoločnosti nájdete v Zlatých stránkach, prípadne môžete využiť ako zdroj informácií internet.
Kto zabezpečí a prípadne uhradí prácu elektroinštalačných firiem?
Vnútorná inštalácia v budovách je zvyčajne majetkom majiteľa nehnuteľnosti, ak nie je v nájomných zmluvách uvedené inak. Majiteľ zodpovedá aj za bezpečnú prevádzku týchto vnútorných inštalácií. Je teda aj v jeho záujme uviesť tieto zariadenia do prevádzky. Náklady spojené s opravami týchto zariadení teda hradí majiteľ nehnuteľnosti, ktorý si spôsobenú škodu môže uplatniť vo svojej poisťovni.
6. 6. 2013 Dodávky elektrickej energie v povodňami postihnutých oblastiach
Vypnuté sú 3 trafostanice, čo predstavuje asi 275 odberných miest. Nárast počtu odpojených zákazníkov sme zaznamenali najmä v oblasti Devínskej cesty, Jaroviec, Viedenskej cesty a Tyršovho nábrežia. Všetky ostatné zariadenia Západoslovenskej distribučnej, a.s. (ZSD), v Bratislave sú v prevádzke a neevidujeme priesaky do trafostaníc ani iné ohrozené zariadenia distribučnej sústavy.
Mimo Bratislavu boli na požiadanie odpojené tri trafostanice, a to v obci Kližská Nemá a v mestách Gabčíkovo a Patince. Zamestnanci ZSD pokračujú v nepretržitom monitoringu ohrozených miest a zariadení v celom regióne.
Máme zriadenú nepretržitú prevádzku Poruchovej linky. V prípade potreby sa na nás môžu občania obrátiť na telefónnom čísle 0800 111 567.
29. 5. 2013 Do voľnej prírody sme pomohli vypustiť jeden z najohrozenejších druhov
Ochrana dravcov na Slovensku a ZSE v rámci svojho dlhoročného partnerstva zaznamenali koncom mája ďalší úspech v medzinárodnom projekte Life. Neďaleko obce Kuchyňa sa podarilo spoločne vypustiť do voľnej prírody zástupcu jedného z najohrozenejších druhov sokolov – sokola rároha.
Samec, ktorý bol koncom minulého roka nájdený zranený neďaleko Viedne, bol liečený v rakúskej rehabilitačnej stanici Haringsee. Krúžok na nohe sokola však prezradil, že bol okrúžkovaný v roku 2012 v hniezde na Trnavskej pahorkatine. Jednalo sa teda o mladého sokola, ktorý pravdepodobne narazil do prekážky a v dôsledku toho nebol schopný letu. Miestom vypustenia bola kolónia sysľa pasienkového, ktorá bola tiež obnovená v rámci projektových aktivít. Syseľ je totiž dôležitou korisťou sokola rároha a v minulosti tvoril hlavnú zložku jeho potravy.
Medzi hlavné opatrenia projektu patrí ekologizácia elektrických vedení prostredníctvom inštalácie ekochráničiek, ktoré zabraňujú dosadaniu vtáctva, a tým zabezpečujú jeho ochranu pred zásahom elektrickým prúdom. Realizácia rozsiahleho ochranárskeho programu už za pár rokov napomohla k dvojnásobnému nárastu populácie sokola rároha. Z 15 hniezdnych párov v roku 2006 sa ich stav zvýšil na približne 40 v roku 2012. K zamedzeniu úhynu prispela ZSE ošetrením viac ako 100 km vedení, a to osadením chráničiek na 866 stĺpov elektrického vedenia. Za približne posledných desať rokov bolo v rámci projektu preinvestovaných viac ako 670-tisíc eur.
Sokola rároha vypustili Jozef Chavko z Ochrany dravcov Slovenska a Peter Kimijan, vedúci komunikácie ZSE.
28. 5. 2013 Krádeže oleja z trafostaníc ohrozujú životné prostredie a zdravie obyvateľov, hrozia požiare
Najmä juh západného Slovenska trpí nájazdmi zlodejov oleja. Chladiaci olej v stožiarových trafostaniciach im vynáša pár sto eur zisku, ale pre obyvateľov postihnutej lokality to znamená hodiny bez elektriny a riziko požiarov.
Okrem chladiaceho oleja nie sú zriedkavosťou ani krádeže medených vodičov a farebných kovov z trafostaníc nízkeho napätia, či samotných dvierok rozvodných skríň. „Ťažké popáleniny a doživotné následky pri zásahu elektrickým prúdom nehrozia iba zlodejom, ale predovšetkým nič netušiacim obyvateľom, najmä deťom, ktoré nájdu takúto trafostanicu otvorenú, bez zabezpečenia,“ uviedol hovorca ZSE Ján Orlovský. „Chladiaci olej má cenu len pár sto eur, ale trafostanica aj s montážou vyjde na takmer 4 000 €. Pripočítajme si škody, ktoré vzniknú výpadkom elektriny na miestnej výrobe alebo nebodaj požiari, ktorý spôsobí výbuch prehriatej trafostanice a vec prestáva mať charakter drobnej krádeže“, dodáva.
Trestný zákonník nehodnotí takéto konanie ako vandalizmus, ale ako viacnásobný trestný čin so sadzbou odňatia slobody v rozmedzí dvoch až piatich rokov. Jedná sa totiž o kombináciu trestných činov krádeže a verejného ohrozenia spojených s poškodzovaním cudzej veci.
Podľa doterajších výsledkov šetrenia energetikov a polície ide o organizované skupiny, ktoré sa najčastejšie objavujú v oblasti Komárna, Kolárova, Nových Zámkov a v poslednej dobe už aj Nitry a Beladíc.
ZSE preto vyzýva občanov, ak zaznamenajú podozrivý pohyb v okolí stĺpov nízkeho napätia a trafostaníc, aby kontaktovali priamo políciu alebo bezplatnú poruchovú linku ZSE 0800 111 567.
6. 5. 2013 Pozor na falošné platby za výmenu elektromera
Upozorňujeme preto všetkých našich zákazníkov, či už sa jedná o domácnosti alebo firmy a organizácie, že spoločnosť Západoslovenská distribučná, a.s., nikdy nevyžaduje úhradu faktúry alebo iné platby v hotovosti. Všetky platobné operácie vo vzťahu k distribučnej spoločnosti je možné realizovať výlučne poštovou poukážkou, bankovým prevodom alebo platobným príkazom či zriadením inkasa.
V poslednom prípade z bratislavského Ružinova bol podvedený zákazník oslovený osobou, ktorá sa predstavila ako „pracovník ZSE“ a žiadala za výmenu starého elektromera okamžitú úhradu vo výške 33 €. Zákazníkovi sa konanie podozrivej osoby nepozdávalo, a preto okamžite volal políciu, na čo podozrivý z miesta činu okamžite utiekol.
Podozrenie z podvodu potvrdila aj spoločnosť Západoslovenská distribučná, a.s., ktorá na danom odbernom mieste neeviduje žiadnu servisnú, ani inú zákazku týkajúcu sa, resp. súvisiacu s výmenou elektromera, ktorá by mala za následok nejakú úhradu. Okrem iného, spoločnosť upovedomuje svojich zákazníkov o pravidelnej výmene elektromera na ciach písomne vopred a takáto výmena je vždy bezplatná.
V prípade, ak sa zákazníci stretnú s podobným pokusom o podvod alebo majú pochybnosti o pravosti faktúr či iných náležitostí, nech sa obrátia na Zákaznícku linku 0850 333 999 alebo priamo na políciu.
26. 3. 2013 Západoslovenská distribučná, a.s., odhalila v spolupráci s políciou organizovanú skupinu podvodníkov s elektrinou
Takmer rok trvalo dôsledné sledovanie organizovanej skupiny podvodníkov s elektrinou na západnom Slovensku. Záťah, ktorý minulý týždeň vo štvrtok nad ránom viedla špeciálna jednotka PZ SR v spolupráci so Západoslovenskou distribučnou, a.s. (ZSD), odhalil rozsiahly podvod na sledovaných odberných miestach so škodou presahujúcou pol milióna EUR (538 055 €).
Výsledkom spolupráce prevádzkovateľa distribučnej siete a Prezídia policajného zboru SR je množstvo dôkazných materiálov, na základe ktorých skončilo po štvrtkovej razii niekoľko osôb vo vyšetrovacej väzbe. Z trestného činu podvodu čelí obvineniu zatiaľ päť osôb. Traja z nich sú stíhaní väzobne. Hrozí im trest odňatia slobody vo výške tri až desať rokov. Okruh obvinených však pravdepodobne nie je konečný.
Akcia, počas ktorej bolo zaistených 86 elektromerov, odhalila neoprávnený odber v celkovom množstve 3 551 MWh elektrickej energie (3,5 GWh), čo zodpovedá ročnej spotrebe približne 1400 slovenských domácností. ZSD po potvrdení neoprávneného odberu kriminálnou expertízou pristúpi k podaniu trestných oznámení voči páchateľom a k fakturovaniu vzniknutej škody.
Policajti zaistili aj tri zbrane v nelegálnej držbe, 20 upravovaných nenamontovaných elektromerov, plombovacie kliešte, plomby a veci slúžiace na uvedenú manipuláciu s elektromermi, zápisníky o vykonaných zásahoch do už namontovaných elektromerov, mobilné telefóny a ďalšie veci.
Neoprávnené odbery elektriny sú opakovaným javom nezákonnej činnosti, do ktorej sú často zapletení i bývalí pracovníci energetických spoločností. Neoprávnené pripojenia do elektrickej siete mimo meracieho zariadenia (elektromeru) bez zmluvy s prevádzkovateľom elektrickej siete, zásahy do elektromerov, či dokonca stáčanie nameranej hodnoty elektromeru (podobné konaniu, s ktorým sa stretávame v prípade tachometrov pri predaji ojazdených áut) sú najčastejšie spôsoby, ktorými dochádza k okrádaniu energetickej spoločnosti. V roku 2012 odhalil zvláštny pracovný tím ZSD celkovo 1 796 neoprávnených odberov. Vyfakturovaná náhrada škody dosiahla výšku takmer 1,4 mil. €.
Neoprávnené odbery elektriny (definované v Zákone o energetike č. 251/2012, par. 46) sú podľa slovenského práva chápané ako trestný čin spojený s hrozbou odňatia slobody. Preto osoby, ktoré podľahnú lákadlu zníženia svojej spotreby elektriny touto cestou sa vystavujú hrozbe trestného stíhania (Trestný zákon č.300/2005 Zb.z., par. 212, odst. 2/e). V prípade odhalenia takéhoto konania pristupuje ZSD k prerušeniu distribúcie elektriny až do náhrady vzniknutej škody.
Elektromer ako meracie zariadenie je majetkom prevádzkovateľa distribučnej sústavy, ktorý má právo ho skontrolovať, hoci aj proti vôli odberateľov. Preto stanovené podmienky pre pripojenie do elektrickej siete hovoria o tom, že meracie zariadenia majú byť na verejne dostupnom mieste, aby nedochádzalo ku konfliktom s majiteľom pozemku, či inej nehnuteľnosti v prípade, že je takúto kontrolu potrebné vykonať.
ZSD víta a váži si spoluprácu s políciou v odhaľovaní tejto trestnej činnosti, nakoľko nie sú ojedinelé prípady, keď majitelia neváhajú siahnuť aj k násiliu. ZSD registruje mnohé prípady fyzickej hrozby a útoku zo strany „čiernych odberateľov“, vyhrážok so zbraňou, či ohrozenia a útokov strážnych psov.
Fotografia dôkazového materiálu polície
2. 1. 2013 Energetici menia obchodné meno - ZSE Distribúcia, a.s., sa mení na Západoslovenská distribučná, a.s.
Dňom 1. januára 2013 sa zmenilo obchodné meno prevádzkovateľa distribučnej sústavy na západnom Slovensku. Spoločnosť ZSE Distribúcia, a.s., ktorá spravuje takmer 40 000 km elektrických vedení sa teraz volá Západoslovenská distribučná, a.s.
Ide o naplnenie legislatívnej požiadavky EÚ v rámci tretieho energetického balíčka a následne domácej legislatívy, ktorá vyžaduje, aby prevádzkovateľ distribučnej sústavy konal tak, aby nedošlo k zámene s dodávateľom elektriny alebo výrobcom elektriny, ktorý je súčasťou tej istej skupiny energetických podnikov. Opatrenie nemá žiadny dopad na zákazníkov spoločnosti a nevyžaduje ani žiadne kroky z ich strany. Všetky zmluvné vzťahy, práva a povinnosti všetkých zúčastnených strán ostávajú nezmenené.
V súlade s európskou legislatívou, ktorej transpozícia sa na Slovensku zabezpečila prijatím Zákona o energetike, sú prevádzkovatelia distribučných sústav povinní konať tak, aby po 1. januári 2013 nedošlo k ich zámene s dodávateľom alebo výrobcom elektriny, ktorý je súčasťou toho istého vertikálne integrovaného podniku, v tomto prípade spoločnosti ZSE Energia, a.s., ktorá zabezpečuje dodávku elektriny a plynu a výrobu elektriny.
Vzhľadom k uvedenému dňom 31.12.2012 skončil obchodný názov ZSE Distribúcia, a.s., a 1.1.2013 bolo do obchodného registra zapísané nové obchodné meno prevádzkovateľ a distribučnej sústavy v západoslovenskom regióne - Západoslovenská distribučná, a.s.
Nové obchodné meno schválili príslušné orgány prevádzkovateľa distribučnej sústavy.
Pre používateľov distribučnej sústavy spoločnosti v západoslovenskom regióne to znamená, že od januára 2013 sa budú stretávať okrem nového obchodného mena spoločnosti, aj s novým logom na všetkých dokumentoch prevádzkovateľa distribučnej sústavy (PDS), automobiloch zabezpečujúcich práce na elektroenergetických zariadeniach regionálnej distribučnej sústavy, kontaktných miestach spoločnosti, či na novom webovom sídle spoločnosti www.zsdis.sk.
27. 12. 2012 Výpadky dodávky elektrickej energie v Bratislave a okolí
Mrznúci dážď v noci z 23.12.2012 na Štedrý deň spôsobil rozsiahle výpadky a zníženú kvalitu dodávky elektrickej energie v Bratislave a okolí, najmä v podhorí Malých Karpát. Predbežný odhad hovorí o výpadkoch približne 2 500 odberných miest v rozsahu 2 až 20 hodín. Väčšine z postihnutých domácností bola dodávka elektriny obnovená na Štedrý deň pred 18.00 h. Na odstraňovaní predbežne odstránených porúch pracujú montéri ZSE a Enermontu aj v týchto dňoch.
Mrznúci dážď, ktorý vytvoril na stromoch a elektrických vedeniach 2 až 3 cm hrubú vrstvu ľadu spôsobil rozsiahle škody v podobe roztrhnutých elektrických vedení, spadnutých stromov a zlomených podperných bodov v zalesnených lokalitách Bratislavy a jej okolia. Západoslovenská energetika na základe rozsahu poškodenia vyhlásila dopoludnia 24.12. kalamitný stav, čo znamenalo nástup všetkých pohotovostných technikov do služby.
Opravy deviatich liniek vysokého napätia a rozsiahle poškodenie siete nízkeho napätia v lokalitách Koliba - Kramáre - Rača – Prievoz komplikovalo nebezpečenstvo padajúcich stromov a zľadovatené cesty, ktoré predlžovali čas na zásah pre nedostupnosť lokality pre poruchové vozidlá.
Západoslovenská energetika sa ospravedlňuje svojim zákazníkom za zníženie pohodlia a domácej pohody počas vianočných sviatkov.
19. 11. 2012 ZSE Distribúcia pristúpila prvýkrát k odstúpeniu od zmluvy s dodávateľom
Spoločnosť ZSE Distribúcia, a.s., odstúpila od rámcovej distribučnej zmluvy s dodávateľom elektriny, spoločnosťou Vaša energia s.r.o. s účinnosťou k 20. novembru 2012 z dôvodu opakovaného a dlhodobého porušovania dohodnutých zmluvných podmienok. Dodávateľ Vaša energia s.r.o. týmto dňom stratí spôsobilosť dodávať elektrinu odberateľom, s ktorými má uzatvorené zmluvy o združenej dodávke elektriny.
V súlade s platnou legislatívou tak prevádzkovateľ distribučnej sústavy prvý krát pristúpil k odstúpeniu od rámcovej distribučnej zmluvy dodávateľovi elektriny na svojom distribučnom území – na západnom Slovensku. Následne, k 21. novembru 2012 v zmysle platnej legislatívy musí nastúpiť inštitút dodávateľa poslednej inštancie, ktorým je v zmysle príslušných legislatívnych ustanovení dodávateľ elektriny ZSE Energia, a.s. Odberatelia elektriny, ktorých pôvodný dodávateľ stratil spôsobilosť dodávať elektrinu, budú mať zabezpečenú kontinuálnu dodávku elektriny.
Ďalšie informácie bude ZSE Distribúcia písomne komunikovať na dotknutých odberateľov elektriny a dodávateľa poslednej inštancie v zákonom stanovených lehotách.
3. 5. 2010 Pozastavenie uzatvárania zmlúv na nepredikovateľné OZE nad 100 kW
20. 4. 2010 Všeobecné možnosti pripájania zdrojov v podmienkach ZSE

References: § 5
 § 5
 § 3
 § 26
 § 26
 § 26
 § 2
 § 2
 § 2
 § 2
 §4
 § 13
 § 4
 §4
 §4
 § 13
 §4